**VYHODNOTENIE PRIPOMIENKOVÉHO KONANIA  
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov**LP/2025/297

**Spôsob pripomienkového konania**  
Počet vznesených pripomienok, z toho zásadných: 89/4  
Počet vyhodnotených pripomienok: 89  
  
Počet akceptovaných pripomienok, z toho zásadných: 47/1  
Počet čiastočne akceptovaných pripomienok, z toho zásadných: 3/1   
Počet neakceptovaných pripomienok, z toho zásadných: 38/2  
  
Počet vznesených hromadných pripomienok: 0  
Počet vyhodnotených hromadných pripomienok: 0  
  
Počet akceptovaných hromadných pripomienok: 0  
Počet čiastočne akceptovaných hromadných pripomienok: 0  
Počet neakceptovaných hromadných pripomienok: 0

Vyhodnotenie vecných pripomienok

Vznesené pripomienky

|  |  |  |  |  |
| --- | --- | --- | --- | --- |
| **Subjekt** | **Typ** | **Pripomienka** | **Vyh.** | **Spôsob vyhodnotenia** |
| **ANS** Asociácia nemocníc Slovenska | O | **§ 70 ods. 1 24. V § 70 ods. 1 sa vypúšťa druhá veta a tretia veta.** 24. V § 70 ods. 1 sa vypúšťa druhá veta a tretia veta. Text: Navrhujeme, aby zdravotnícky pracovník, ktorý podáva žiadosť o zmenu špecializačného odboru mal povinnosť o tomto kroku informovať svojho zamestnávateľa. Odôvodnenie: Skutočnosť, že zdravotnícky pracovník nemusí k žiadosti o zaradenie do špecializačného štúdia ani žiadosti o zmenu špecializačného odboru priložiť súhlas zamestnávateľa neznamená, že by nemal mať povinnosť o tom svojho zamestnávateľa aspoň informovať. Špecializačné štúdium zdravotníckeho pracovníka má dopad na prevádzku zdravotníckeho zariadenia, v ktorom je zamestnaný a teda je potrebná súčinnosť zamestnávateľa, aby zdravotnícky pracovník mohol dané štúdium absolvovať v predpísanom rozsahu. A teda zamestnávateľ by mal byť o veciach týkajúcich sa takéhoto štúdia (osobitne zaradenia do štúdia alebo žiadosti o zmenu špecializačného odboru) včas informovaný. | A |  |
| **ANS** Asociácia nemocníc Slovenska | O | **65. V prílohe č. 3 časti E sa písmeno a) dopĺňa tretím bodom, ktorý znie: „3. inštrumentovanie v operačnej sále v gyneko** 65. V prílohe č. 3 časti E sa písmeno a) dopĺňa tretím bodom, ktorý znie: „3. inštrumentovanie v operačnej sále v gynekológii a pôrodníctve“. Text: Vypustiť túto novú špecializáciu alebo umožniť pôrodným asistentkám, aby rovnako ako sestry si mohli robiť špecializáciu inštrumentovanie v operačnej sále v rovnakom rozsahu a dĺžke trvania štúdia. Odôvodnenie: Navrhovateľ v osobitej dôvodovej správe uvádza: „ Pre zabezpečenie kontinuálnej generačnej výmeny pôrodných asistentiek - inštrumentárok (48% je aktuálne vo veku 50 až 64 rokov) vzniká nový špecializačný odbor pre pôrodné asistentky, ktoré sa okrem operačných sál nemocníc uplatnia aj na pracoviskách jednodňovej chirurgie so zameraním na gynekologicko-pôrodnícku problematiku, v ktorých pôrodná asistentka plní kumulovanú funkciu inštrumentovania a následne ošetrovateľskú starostlivosť až do prepustenia pacientky.“  Avšak zo samotného znenia novelizovaného nariadenia vlády tento zámer nevyplýva. Naopak, dochádza k nesystémovému kroku a vyňatiu jednej medicínskej špecializácie, ktorá bude mať možnosť prípravy „vlastných“ inštrumentárok a nemožno vylúčiť, že takúto úpravu potom budú požadovať aj iné špecializácie a znova dôjde k atomizácii tohto špecializačného štúdia. Pre prax sú potrebné inštrumentárky, ktoré majú vzdelanie na to, aby mohli pracovať na akejkoľvek sále. Riešením teda nie je zavádzať nový špecializačný odbor pre jednu medicínsku špecializáciu, ale umožniť pôrodným asistentkám dorobiť si plnohodnotnú špecializáciu inštrumentovanie v operačnej sále a tým bude ich uplatnenie oveľa širšie ako len na pracoviská jednodňovej chirurgie so zameraním na gynekológiu. | N | Pripomienka bola prerokovaná s predstaviteľmi AZZZ SR a ANS dňa 7. 7. 2025. Po vysvetlení dôvodov, pre ktoré nie je možné túto pripomienku t. č. akceptovať (je potrebné prepracovať obsah špecializačného štúdia a zosúladiť s platnou legislatívou) pripomienkujúci subjekt netrval na zásadnej pripomienke. MZ SR bude iniciovať kroky na uskutočnenie spoločného stretnutia všetkých zainteresovaných subjektov a opätovné prerokovanie tejto problematiky. |
| **ASZŠ SR** Asociácia stredných zdravotníckych škôl Slovenskej republiky | O | **k Prílohe č. 2 časť „P“ – SANITÁR** 1. Zavedenie 2-mesačného kurzu Sanitár môže výrazne kolidovať s opodstatnenosťou dlhodobo fungujúceho jednoročného učebného odboru 5371 H Sanitár, ktorý je postavený na kvalitnom vzdelávaní pod vedením kvalifikovaných pedagógov SZŠ. Tento model sa osvedčil a poskytuje žiakom komplexné odborné vzdelanie. 10 mesiacov poskytuje dostatok času na zvládnutie a upevnenie potrebných vedomostí a zručností u ľudí, ktorí zväčša už v zdravotníctve pracujú ako nekvalifikovaní pomocní zamestnanci. 2. Realizovateľnosť kurzu je - viac ako polemická - je to možné len u nezamestnaných (rekvalifikačný kurz?), kde je nemožno očakávať vysokú úspešnosť potencionálnych frekventantov - bude trvať 40 pracovných (vyučovacích) dní, čo predstavuje asi 6 h denne / resp. 32 pracovných (vyučovacích) dní pri 8 vyučovacích hodín denne, takúto formu vzdelávania je veľmi obtiažne, až nemožné zabezpečiť pri nedostatku odborných vyučujúcich na zdravotníckych školách – pracovný úväzok je nutné postaviť na celý školský rok, nie na dva mesiace... 3. Ak by vzhľadom na vyššie uvedené problémy mohli o akreditáciu požiadať iné subjekty, je možné očakávať výrazné zhoršenie kvality takéhoto kurzu a jeho absolventov. To vnímame ako potencionálne ohrozenie zdravia pacientov. | N | Dvojmesačný kurz je alternatívou k prebiehajúcej forme 3-ročného denného štúdia alebo 1-ročného externého štúdia na SZŠ. Do projektu vzdelávania formou kurzu sa môžu zapojiť SZŠ, ktoré majú dostatočné personálne a materiálno-technické vybavenie, v prípade nedostatku vyučujúcich je možné ich zabezpečiť z externého prostredia formou dohôd o vykonaní práce. |
| **ASZŠ SR** Asociácia stredných zdravotníckych škôl Slovenskej republiky | O | **Čl. 1 § 2** § 2 Odborná spôsobilosť, sústava špecializačných odborov a sústava certifikovaných pracovných činností   Odborná spôsobilosť na výkon odborných pracovných činností v jednotlivých zdravotníckych povolaniach  1) sa získava nadobudnutím a) vysokoškolského vzdelania prvého stupňa alebo druhého stupňa, vyššieho odborného vzdelania, úplného stredného odborného vzdelania alebo stredného odborného vzdelania podľa prílohy č. 1 v zdravotníckych povolaniach lekár, zubný lekár, farmaceut, sestra, pôrodná asistentka, fyzioterapeut, verejný zdravotník, zdravotnícky laborant, nutričný terapeut, dentálna hygienička, rádiologický technik, zdravotnícky záchranár, zubný technik, technik pre zdravotnícke pomôcky, optometrista, farmaceutický laborant, masér, očný optik, ortopedický technik, praktická sestra – asistent, zubný asistent a sanitár alebo PODOLÓG, PODOLOGIČKA  ODBORNÁ SPÔSOBILOSŤ NA VÝKON PRACOVNÝCH ČINNOSTÍ V JEDNOTLIVÝCH ZDRAVOTNÍCKYCH POVOLANIACH Odborná spôsobilosť na výkon odborných pracovných činností v zdravotníckom povolaní podológ, podologička sa získava nadobudnutím úplného stredného odborného vzdelania v študijnom odbore 5349 N podológ, 5349 N podologička.  Výkon pracovných činností Podológ, podologička, ktorý(á) získal(a) odbornú spôsobilosť na výkon odborných pracovných činností v študijnom odbore 5349 N podológ, 5349 N podologička je spôsobilý(á) vykonávať podologické činnosti, manažment diabetickej nohy a úlohy v preventívnej, diagnostickej a liečebnej starostlivosti o nohy a chodidlá v rôznych zariadeniach.   Príloha 1 Doplniť podológa ako ďalšie povolanie  Podológ, podologička - Úplne stredné odborné vzdelanie v študijnom odbore podológ, podologička  Príloha 2 Podológ je odborný pracovník, ktorý sa uplatní v oblasti podologických činností v rôznych zariadeniach pri zabezpečovaní starostlivosti o nohy a chodidlá. Pracovník je spôsobilí vykonávať podologické činnosti, manažment diabetickej nohy a úlohy v preventívnej, diagnostickej a liečebnej starostlivosti o nohy a chodidlá v rôznych zariadeniach. Je schopný aplikovať nadobudnuté vedomosti a zručnosti v praxi, zorganizovať, zrealizovať pracovné aktivity, vyhodnotiť prácu svoju i svojich kolegov. Má vedomosti a spôsobilosti z oblasti starostlivosti o zdravie a jeho ochranu, podologických ošetrení, podológie, manažmentu diabetickej nohy a z oblasti bezpečnosti pri práci.  Podológ, podologička vie:  • samostatne získavať parametre z podologického merania a testov a na ich základe hodnotiť podologické nálezy - podologická analýza,  • samostatne vykonávať na základe zistených klinických podologických znakov a prejavov podologické techniky,  • spolupracovať najmä v diagnostickom procese s inými odborníkmi v rôznych zariadeniach,  • podieľať sa v spolupráci s odborníkmi na manažmente diabetickej nohy,  • vykonávať edukáciu v oblasti starostlivosti o nohu v domácom prostredí osôb,  • podieľať sa na prevencii ochorení dolných končatín,  • poskytovať odbornú prvú pomoc. Odborné kompetencie:  a) Požadované vedomosti  Podológ, podologička vie:  • základy latinčiny a medicínskej terminológie,  • základy anatómie a fyziológie človeka, príčiny patologických procesov v organizme, prostredníctvom ktorých pochopí stavbu, funkciu a vývoj organizmu,  • základy preventívnej medicíny, aby pochopil jednotu organizmu a prostredia v zdraví i v chorobe, aby pochopil princípy mikrobiológie, epidemiológie a hygieny prostredia,  • organizáciu zdravotníctva a právne aspekty starostlivosti v zdravotníckych a sociálnych zariadeniach,  • účinnú prvú pomoc pri úrazoch, stavoch ohrozujúcich život,  • osobnosť človeka vo vývoji, v zdraví a chorobe, zvlášť jeho prežívanie, správanie a konanie, poznať seba samého, metódy a prostriedky výchovného pôsobenia na človeka,  • zásady profesijnej komunikácie,  • základné atribúty zdravia, jeho zachovania, upevňovania a obnovovania a faktory, ktoré ovplyvňujú zdravotný stav,  • základné poznatky o systémových ochoreniach,  • základné poznatky o diagnostických a liečebných postupoch kožných prejavov a prevencii chorôb v dermatológii,  • základné metódy zbierania informácií o osobe v rôznych zariadeniach a v prirodzenom prostredí osôb,  • teoretické vedomosti o podologických postupoch v starostlivosti o nohu a chodidlo osoby,  • teoretické vedomosti o nohách diabekov a diabetickej nohe s ich špecifickými požiadavkami na podologické techniky ošetrenia,  • teoretické vedomosti o postupoch v starostlivosti o rizikovú osobu,  • teoretické vedomosti o úprave prostredia a starostlivosti o pomôcky v rôznych zariadeniach  • základné poznatky edukácie osoby v starostlivosti o nohu a chodidlo,  • teoretické vedomosti o podologickej analýze.  b) Požadované zručnosti  Podológ, podologička je schopný, schopná:  • samostatne získavať parametre z podologického merania a testov a na ich základe hodnotiť podologické nálezy - podologická analýza,  • samostatne vykonávať na základe zistených klinických podologických znakov a prejavov podologické techniky,  • samostatne ošetrovať deformované a zarastené nechty a aplikovať orthonyxiu (špony – aktívne a pasívne),  • samostatne aplikovať nechtovú protetiku a na chodidlá podologickú oklúziu,  • samostatne vykonávať ošetrenie onychomykóz a ošetrenie mykotických ochorení kože chodidla, • samostatne vykonať hĺbkové odstránenie kurieho oka bez narušenia integrity kože,  • samostatne odstrániť hyperkeratózy a ošetriť ragády na chodidlách,  • samostatne pripraviť plantárne bradavice na ďalšie ošetrenie u dermatológa,  • samostatne vyrobiť a aplikovať individuálne korektory a aplikovať sériové korektory,  • vykonávať odber biologického materiálu z nechtov a z kože na mikrobiologické vyšetrenie,  • samostatne aplikovať podologické výrobky na nechty a kožu,  • aplikovať rôzne formy liekov a lokálne anestetiká na nechty a kožu,  • samostatne vykonávať podologické ošetrenie nôh diabetikom,  • na základe ordinácie lekára ošetrovať diabetickú nohu a v spolupráci s lekárom sa podieľať na manažmente diabetickej nohy,  • vyhotoviť merný list na výrobu vložiek v protetickej dielni a realizovať výdaj vložiek vyrobených v protetickej dielni,  • pracovať s informačnou technikou, textovým a tabuľkovým editorom, databázovým programom pracoviska,  • zabezpečovať práce súvisiace s materiálno-technickým vybavením pracoviska a jeho inventarizáciou,  • samostatne spracovať a viesť dokumentáciu - záznamy o podologickom ošetrení a vykonávať administratívne práce súvisiace s prevádzkou pracoviska,  • podieľať sa na prevencii ochorení dolných končatín,  • vykonávať edukáciu v oblasti starostlivosti o nohu v domácom prostredí osoby,  • samostatne riešiť pridelené úlohy a organizovať prácu kolektívu,  • poskytnúť účinnú predlekársku prvú pomoc pri úrazoch a stavoch ohrozujúcich život,  • dodržiavať všeobecne záväzné právne predpisy bezpečnosti a ochrany zdravia pri práci, hygieny práce a používať prostriedky protipožiarnej ochrany.  c) Požadované osobnostné predpoklady, vlastnosti a schopnosti  Podológ, podologička sa vyznačuje:  • morálno-etickým a humánnym prístupom k ľuďom, najmä k chorým, starým, telesne a psychicky postihnutým, vychádzajúc z lásky k človeku a snahy pomáhať mu, dokázať ho akceptovať a akceptovať jeho práva na individualizovanú starostlivosť, účasť na nej, zabezpečiť mu súkromie, byť schopný pochopiť ho, prejaviť mu úctu, empatiu, útechu a emocionálnu podporu, brať ohľad na jeho osobnosť,  • trpezlivosťou, vytrvalosťou, flexibilitou, kreativitou,  • komunikatívnosťou, priateľskosťou, prosociálnym správaním,  • spoľahlivosťou, presnosťou,  • primeraným sebahodnotením, sebadisciplínou,  • emocionálnou stabilitou,  • diskrétnosťou a zodpovednosťou,  • iniciatívnosťou, adaptabilnosťou, tvorivosťou,  • asertívnosťou, altruizmom,  • zvládaním záťažových životných situácií,  • schopnosťou pracovať v tíme i samostatne. | N | Nad rámec navrhovanej úpravy. Pripomienka nie je v súlade s § 27 zákona č. 578/2004 Z. z. Vytvorenie nového zdravotníckeho povolania „podológ“ a všetky súvisiace náležitosti vzťahujúce sa k výkonu nového zdravotníckeho povolania je potrebné najprv upraviť vo vyšších všeobecne záväzných právnych predpisoch (napr. zákon č. 578/2004 Z. z., zákon č. 576/2004 Z. z.) a následne vo vykonávacích predpisoch ako je napr. vyhláška č. 321/2005 Z. z., nariadenie vlády č. 296/2010 Z. z., nariadenie vlády č. 513/2011 Z. z. a pod. |
| **ASZŠ SR** Asociácia stredných zdravotníckych škôl Slovenskej republiky | O | **pripomienka k prílohe č. 3 písmena F odsek a) a b)** Navrhujeme zlúčiť odsek a) a b) vypustiť odsek b) nahradiť textom "a) špecializačné odbory s minimálnou dĺžkou trvania špecializačného štúdia jeden rok po získaní vysokoškolského vzdelania prvého stupňa v bakalárskom študijnom programe fyzioterapia v študijnom odbore zdravotnícke vedy alebo vyššieho odborného vzdelania v študijnom odbore diplomovaný fyzioterapeut 1. fyzioterapia funkčných a štrukturálnych porúch pohybového systému 2. fyzioterapia porúch centrálneho nervového systému 3. fyzioterapia porúch psychomotorického vývoja 4. fyzioterapia v športe a telovýchove 5. ergoterapia 6. fyzioterapia vybraných ochorení pohybového systému 7. respiračná fyzioterapia " zdôvodnenie : Z hľadiska špecializácií ako takých by stálo za zváženie zlúčenie v prílohe č. 3 časti F sa písmeno a) a b), kde naši študenti, ktorí majú vzdelanie ako I. stupeň VŠ, čo im umožňuje sa hlásiť iba na špecializácií podľa písmena b) (1. ergoterapia 2. fyzioterapia vybraných ochorení pohybového systému po novom aj 3. respiračná fyzioterapia). V praxi sa nám môže ukázať fakt, že je v prvom rade potrebná odborná spôsobilosť, ktorú nadobudne získaním I. stupňa VŠ vzdelania, a v budúcnosti nie je potreba aby pre výkon svojho povolanie teda odbornú spôsobilosť mal II stupeň VŠ a napriek tomu sa nemôže vzdelávať aj v iných špecializáciách. Ako príklad z praxe mi dovoľte uviesť príklad, študent po absolvovaní štúdia v i. stupni VŠ má napríklad 5 rokov praxe (je odborne a prakticky zdatnejší) sa nemôže prihlásiť do štúdia ale denný študent po ukončení II. stupňa VŠ môže a pritom má rádovo menej hodín praxe v odbore. | N | Problematiku je potrebné riešiť komplexne vo vzťahu aj k iným zdravotníckym povolaniam, ktoré tiež majú ďalšie vzdelávanie členené podľa dosiahnutého stupňa vzdelania. MZ SR sa bude touto problematikou zaoberať v blízkej budúcnosti. |
| **AZZZ SR** Asociácia zamestnávatelských zväzov a združení Slovenskej republiky | **Z** | **§ 70 ods. 1** V § 70 ods. 1 sa vypúšťa druhá veta a tretia veta. Navrhujeme, aby zdravotnícky pracovník, ktorý podáva žiadosť o zmenu špecializačného odboru mal povinnosť o tomto kroku informovať svojho zamestnávateľa. Odôvodnenie: Skutočnosť, že zdravotnícky pracovník nemusí k žiadosti o zaradenie do špecializačného štúdia ani žiadosti o zmenu špecializačného odboru priložiť súhlas zamestnávateľa neznamená, že by nemal mať povinnosť o tom svojho zamestnávateľa aspoň informovať. Špecializačné štúdium zdravotníckeho pracovníka má dopad na prevádzku zdravotníckeho zariadenia, v ktorom je zamestnaný a teda je potrebná súčinnosť zamestnávateľa, aby zdravotnícky pracovník mohol dané štúdium absolvovať v predpísanom rozsahu. A teda zamestnávateľ by mal byť o veciach týkajúcich sa takéhoto štúdia (osobitne zaradenia do štúdia alebo žiadosti o zmenu špecializačného odboru) včas informovaný. | A |  |
| **AZZZ SR** Asociácia zamestnávatelských zväzov a združení Slovenskej republiky | **Z** | **k Prílohe č. 3** V prílohe č. 3 časti E sa písmeno a) dopĺňa tretím bodom, ktorý znie: „3. inštrumentovanie v operačnej sále v gynekológii a pôrodníctve“. Vypustiť túto novú špecializáciu alebo umožniť pôrodným asistentkám, aby rovnako ako sestry si mohli robiť špecializáciu inštrumentovanie v operačnej sále v rovnakom rozsahu a dĺžke trvania štúdia. Odôvodnenie: Navrhovateľ v osobitej dôvodovej správe uvádza: „ Pre zabezpečenie kontinuálnej generačnej výmeny pôrodných asistentiek - inštrumentárok (48% je aktuálne vo veku 50 až 64 rokov) vzniká nový špecializačný odbor pre pôrodné asistentky, ktoré sa okrem operačných sál nemocníc uplatnia aj na pracoviskách jednodňovej chirurgie so zameraním na gynekologicko-pôrodnícku problematiku, v ktorých pôrodná asistentka plní kumulovanú funkciu inštrumentovania a následne ošetrovateľskú starostlivosť až do prepustenia pacientky.“  Avšak zo samotného znenia novelizovaného nariadenia vlády tento zámer nevyplýva. Naopak, dochádza k nesystémovému kroku a vyňatiu jednej medicínskej špecializácie, ktorá bude mať možnosť prípravy „vlastných“ inštrumentárok a nemožno vylúčiť, že takúto úpravu potom budú požadovať aj iné špecializácie a znova dôjde k atomizácii tohto špecializačného štúdia. Pre prax sú potrebné inštrumentárky, ktoré majú vzdelanie na to, aby mohli pracovať na akejkoľvek sále. Riešením teda nie je zavádzať nový špecializačný odbor pre jednu medicínsku špecializáciu, ale umožniť pôrodným asistentkám dorobiť si plnohodnotnú špecializáciu inštrumentovanie v operačnej sále a tým bude ich uplatnenie oveľa širšie ako len na pracoviská jednodňovej chirurgie so zameraním na gynekológiu. | N | Pripomienka bola prerokovaná s predstaviteľmi AZZZ SR a ANS dňa 7. 7. 2025. Po vysvetlení dôvodov, pre ktoré nie je možné túto pripomienku t. č. akceptovať (je potrebné prepracovať obsah špecializačného štúdia a zosúladiť s platnou legislatívou) pripomienkujúci subjekt netrval na zásadnej pripomienke. MZ SR bude iniciovať kroky na uskutočnenie spoločného stretnutia všetkých zainteresovaných subjektov a opätovné prerokovanie tejto problematiky. |
| **MDSR** Ministerstvo dopravy Slovenskej republiky | O | **Čl. I, bodu 5** 1. V čl. I odporúčame bod 5 chronologicky uviesť za bodom 7. | A |  |
| **MDSR** Ministerstvo dopravy Slovenskej republiky | O | **Čl. I, bodu 17** 2. V čl. I bode 17 odporúčame na konci úvodnej časti vety slovo „oblasti“ nahradiť slovom „oblastiach“. | N | Ponechaný pôvodne navrhovaný text ustanovenia. |
| **MDSR** Ministerstvo dopravy Slovenskej republiky | O | **Čl. I, bodu 18** 3. V čl. I bode 18 odporúčame slová „Ak v ... nie je ustanovené inak“ nahradiť slovami „Ak ... neustanovuje inak“; pripomienka platí primerane aj pre bod 21. | N | Ponechaný pôvodne navrhovaný text ustanovenia. |
| **MDSR** Ministerstvo dopravy Slovenskej republiky | O | **Čl. I, bodom 24 a 29** 4. V čl. I odporúčame spojiť body 24 a 29 do jedného bodu napríklad takto: „V § 70 ods. 1 a § 73 ods. 1 sa vypúšťa ...“. | N | Novelizačný bod 24 bol rozdelený do dvoch samostatných novelizačných bodov. |
| **MDSR** Ministerstvo dopravy Slovenskej republiky | O | **Čl. I, bodu 26** 5. V čl. I bode 26 odporúčame slová „Ustanovenia odsekov“ nahradiť slovom „Odseky“. | N | Ponechaný pôvodne navrhovaný text ustanovenia. |
| **MDSR** Ministerstvo dopravy Slovenskej republiky | O | **Čl. I, bodu 32** 7. V čl. I bode 32 v § 83g ods. 2 odporúčame vypustiť slovo „ustanovenie“. | N | Ponechaný pôvodne navrhovaný text ustanovenia. |
| **MDSR** Ministerstvo dopravy Slovenskej republiky | O | **Čl. I, bodu 39** 8. V čl. I bode 39 odporúčame upraviť znenie novelizačnej inštrukcie tak, aby sa bod 5 nedopĺňal, ale vkladal, keďže za bodom 4 nasleduje ďalší súvisiaci text, pred ktorý sa má bod 5 vložiť. | N | Ponechaný pôvodne navrhovaný text ustanovenia, nakoľko text nasledujúci za bodom 4 je súčasťou samostatného pododseku. |
| **MDSR** Ministerstvo dopravy Slovenskej republiky | O | **Čl. I, bodu 43** 9. V čl. I bode 43 v prílohe č. 2 časti D písm. b) odporúčame v bode 1. teoretická výučba bode 1.1.2.5 slovo „duševnému“ nahradiť slovom „mentálnemu“ obdobne ako v bode 2. praktická výučba bode 2.1.5. | A |  |
| **MDSR** Ministerstvo dopravy Slovenskej republiky | O | **Čl. I, bodu 45** 10. V čl. I bode 45 odporúčame vypustiť slová „prvej vete“ pre nadbytočnosť. | N | Ponechaný pôvodne navrhovaný text ustanovenia. |
| **MDSR** Ministerstvo dopravy Slovenskej republiky | O | **Čl. I, bodu 51** 11. V čl. I bode 51 v prílohe č. 2 časti P odporúčame v poznámke pod čiarou k odkazu 36 na konci pripojiť slová „v znení neskorších predpisov“. | A |  |
| **MDSR** Ministerstvo dopravy Slovenskej republiky | O | **Čl. I, bodu 52** 12. V čl. I bode 52 odporúčame slová „písm. b) sa“ nahradiť slovami „sa písmeno b)“. | A |  |
| **MDSR** Ministerstvo dopravy Slovenskej republiky | O | **Čl. I, bodu 57** 13. V čl. I bode 57 odporúčame čísla v druhej vete novelizačného bodu vyjadriť slovne. | A |  |
| **MDSR** Ministerstvo dopravy Slovenskej republiky | O | **Čl. I, bodu 74** 14. V čl. I bode 74 v prílohe č. 5 piatom bode odporúčame na konci pripojiť slová „(Ú. v. EÚ L, 2024/782, 31.5.2024)“. | A |  |
| **MDSR** Ministerstvo dopravy Slovenskej republiky | O | **Čl. I, bodu 31** 6. V čl. I bode 31 odporúčame vypustiť slová „prvej vete“ pre nadbytočnosť. | N | Ponechaný pôvodne navrhovaný text ustanovenia. |
| **MFSR** Ministerstvo financií Slovenskej republiky | O | **Celému materiálu** Návrh je potrebné zosúladiť s prílohou č. 1 Legislatívnych pravidiel vlády SR (napríklad v čl. I správne chronologicky zoradiť novelizačné body 5 až 7, bod 34 preformulovať takto: „34. V nadpise prílohy č. 2 sa slová „TERAPEUT A LIEČEBNÝ PEDAGÓG“ nahrádzajú slovami „TERAPEUT, LIEČEBNÝ PEDAGÓG A SANITÁR“, v bode 43 prílohe č. 2 časti D písm. b) bode 2.1.7 na konci doplniť čiarku, v prílohe č. 2 písm. D písm. c) preformulovať tretí bod tak, aby nadväzoval na úvodnú vetu písmena c), v bode 46 slová „vkladajú slová“ nahradiť slovami „vkladá slovo“ a na konci vypustiť duplicitnú bodku, v bode 51 prílohe č. 2 časti P. písm. b) prvej vete vypustiť slová „v rozsahu“ ako nadbytočné, v bode 4.1 slová „transport pacientov“ nahradiť slovami „transport pacienta“, v poznámke pod čiarou k odkazu 36 uviesť skrátenú citáciu a na konci pripojiť slová „v znení neskorších predpisov“, v bode 52 úvodnú vetu preformulovať takto: „52. V prílohe č. 3 časti A sa písmeno b) dopĺňa dvadsiatym šiestym bodom, ktorý znie:“, v bode 74 prílohe č. 5 na konci pripojiť slová „(Ú. v. EÚ L, 31. 5. 2024)“). | A |  |
| **MHSR** Ministerstvo hospodárstva Slovenskej republiky | O | **Doložke vybraných vplyvov** Odporúčame predkladateľovi v časti 11. Kontakt na spracovateľa - doplniť telefonický kontakt kontaktnej osoby, meno, priezvisko a funkciu v Doložke vybraných vplyvov.   Odôvodnenie:  Ide o údaj v zmysle Jednotnej metodiky na posudzovanie vybraných vplyvov - uviesť meno, priezvisko a funkciu spracovateľa, emailový a telefonický kontakt. | A |  |
| **MHSR** Ministerstvo hospodárstva Slovenskej republiky | O | **Doložke vybraných vplyvov** Odporúčame predkladateľovi upraviť postupnosť číslovania v Doložke vybraných vplyvov.  Odôvodnenie:  Číslovanie jednotlivých častí Doložky nie je v súlade s Jednotnou metodikou. | A |  |
| **MINCRS** Ministerstvo cestovného ruchu a športu Slovenskej republiky | O | **Čl. I bodom 21, 32 a 46** V bode 21 odporúčame za odkaz 8 znak „)" vypustiť z horného indexu.  V bode 32 § 83g ods. 5 až 8 odporúčame vypustiť slovo „však“ z dôvodu nadbytočnosti. V bode 46 odporúčame slová „vkladajú slová“ nahradiť slovami „vkladá slovo“ a na konci jednu bodku vypustiť. | A |  |
| **MKSR** Ministerstvo kultúry Slovenskej republiky | O | **Čl. I bod 2** Navrhujeme za slovo „diagnostiky“ vložiť bodku. Odôvodnenie: Legislatívno-technická pripomienka. | A |  |
| **MKSR** Ministerstvo kultúry Slovenskej republiky | O | **Čl. I body 5 až 7** Odporúčame správne chronologicky zoradiť novelizačné body 5 až 7. Odôvodnenie: Legislatívno-technická pripomienka. | A |  |
| **MKSR** Ministerstvo kultúry Slovenskej republiky | O | **Čl. I bod 43 – písmeno b) bod 2.1.7** Odporúčame na konci bodu vložiť čiarku. Odôvodnenie: Legislatívno-technická pripomienka. | A |  |
| **MKSR** Ministerstvo kultúry Slovenskej republiky | O | **Čl. I bod 46** Navrhujeme slová „vkladajú slová“ nahradiť slovami „vkladá slovo“ a z dôvodu duplicity vypustiť bodku na konci bodu. Odôvodnenie: Legislatívno-technická pripomienka. | A |  |
| **MKSR** Ministerstvo kultúry Slovenskej republiky | O | **Čl. I bod 52** Odporúčame úvodnú vetu uviesť takto: „52. V prílohe č. 3 časti A sa písmeno b) dopĺňa dvadsiatym šiestym bodom, ktorý znie:“. Odôvodnenie: Legislatívno-technická pripomienka. | A |  |
| **MOSR** Ministerstvo obrany Slovenskej republiky | **Z** | **Čl. I nad rámec návrhu nariadenia vlády** V návrhu nariadenia vlády žiadame za štvrtý bod vložiť nový piaty bod tohto znenia: „5. V § 21 odsek 4 znie:   „(4) Riadenie a organizáciu pri ochrane, podpore a rozvoji verejného zdravia15) výkonom funkcie hlavného hygienika15a) okrem lekára, ktorý získal odbornú spôsobilosť podľa § 4 ods. 6, a výkonom funkcie vedúceho hygienika rezortu15b) a regionálneho hygienika15c) okrem lekára, ktorý získal odbornú spôsobilosť podľa § 4 ods. 7, vykonáva aj verejný zdravotník, ktorý získal a) odbornú spôsobilosť na výkon odborných pracovných činností podľa § 20 ods. 1 písm. a) alebo § 78a ods. 1 písm. a), c) alebo d) a b) odbornú spôsobilosť na výkon špecializovaných pracovných činností v niektorom zo špecializačných odborov uvedených v prílohe č. 3 časti G alebo odbornú spôsobilosť na riadenie a organizáciu zdravotníctva v niektorom zo špecializačných odborov uvedených v prílohe č. 4 časti G.“.“.  Odôvodnenie: § 21 ods. 4 žiadame upraviť tak, aby a) výkon funkcie hlavného hygienika Slovenskej republiky mohol vykonávať okrem zdravotníckeho pracovníka v kategórii lekár aj verejný zdravotník s ustanoveným vzdelaním a špecializáciou. Získanie odbornej spôsobilosti na výkon odborných pracovných činností, ktorými sú aj výkon štátneho zdravotného dozoru a ostatné odborné pracovné činnosti pri ochrane, podpore a rozvoji verejného zdravia v pôsobnosti orgánov verejného zdravotníctva rezortu zdravotníctva a mimo rezortu zdravotníctva je svojim obsahom a rozsahom vedomostí postačujúce aj na výkon funkcie hlavného hygienika Slovenskej republiky; b) verejnému zdravotníkovi na výkon funkcie hlavného hygienika, vedúceho hygienika rezortu a regionálneho hygienika postačovala odborná spôsobilosť na výkon odborných pracovných činností podľa § 20 ods. 1 písm. a) alebo § 78a ods. 1 písm. a) c) alebo d) (vysokoškolské vzdelanie druhého stupňa) a odborná spôsobilosť na výkon špecializovaných pracovných činností v niektorom zo špecializačných odborov uvedených v prílohe č. 3 časti G alebo odborná spôsobilosť na výkon odborných pracovných činností podľa § 20 ods. 1 písm. a) alebo § 78a ods. 1 písm. a) c) alebo d) (vysokoškolské vzdelanie druhého stupňa) a odborná spôsobilosť na riadenie a organizáciu zdravotníctva v niektorom zo špecializačných odborov uvedených v prílohe č. 4 časti G. Navrhovaná zmena upravuje podmienky na riadenie a organizáciu pri ochrane, podpore a rozvoji verejného zdravia, a s ňou súvisiacich požiadaviek na odbornú spôsobilosť pre výkon riadiacich funkcií. Navrhovaná právna úprava na základe skúseností z aplikačnej praxe zohľadňuje obsah a rozsah pregraduálneho vzdelávania v odbore verejné zdravotníctvo s reálnou dostupnosťou špecializačných štúdií a požiadavkami na výkon riadiacich funkcií v oblasti ochrany, podpory a rozvoja verejného zdravia. Navrhovaná právna úprava zjednocuje všetky špecializačné odbory takým spôsobom, aby špecializačné študijné odbory na riadenie a organizáciu zdravotníctva uvedené v prílohe č. 4 časti G boli rovnocenné so špecializačnými odbormi uvedenými v prílohe č. 3 časti G tohto nariadenia vlády. Navrhovaná právna úprava upúšťa od požiadavky päťročnej praxe, pretože dĺžka špecializačného štúdia je minimálne dva roky (obvykle tri až päť), a zaradenie do špecializačného štúdia je spravidla možné až po dvoch rokoch od ukončenia druhého stupňa vysokoškolského štúdia. Týmto spôsobom je splnená aj podmienka minimálnej praxe.  Túto pripomienku považuje Ministerstvo obrany Slovenskej republiky za zásadnú. | ČA | Na základe rozporového konania zo dňa 4. 8. 2025 bolo dohodnuté, že MZ SR v samostatnom ustanovení upraví podmienky výkonu funkcie vedúceho hygienika rezortu Ministerstva obrany SR spôsobom navrhnutým MO SR. Rozpor bol týmto odstránený. |
| **MPSVRSR** Ministerstvo práce, sociálnych vecí a rodiny Slovenskej republiky | O | **K doložke vybraných vplyvov** Odporúčame v doložke vybraných vplyvov upraviť číslovanie jednotlivých častí doložky vybraných vplyvov. Odôvodnenie: Úprava je v súlade s Jednotnou metodikou na posudzovanie vybraných vplyvov. | A |  |
| **MPSVRSR** Ministerstvo práce, sociálnych vecí a rodiny Slovenskej republiky | O | **K doložke vybraných vplyvov** Odporúčame v doložke vybraných vplyvov bode 10. Poznámky (číslovanie v súlade s Jednotnou metodikou na posudzovanie vybraných vplyvov) uviesť, že navrhovanou právnou úpravou sa odstráni nerovnaký prístup vo vzdelávaní v certifikačnej príprave oproti špecializačnému štúdiu. Účastníkom certifikačnej prípravy bude umožnené spätne započítať zdravotné výkony a odbornú prax, ktoré už absolvovali, do prebiehajúcej certifikačnej prípravy. Odôvodnenie: Potreba úpravy vyplýva z Jednotnej metodiky na posudzovanie vybraných vplyvov. | A |  |
| **MSSR** Ministerstvo spravodlivosti Slovenskej republiky | O | **doložke vybraných vplyvov** Odporúčame predkladateľovi, aby doplnil v doložke vybraných vplyvov v časti Vybrané vplyvy materiálu časť sociálne vplyvy. | N | Sociálne vplyvy návrhu boli odkonzultované s MPSVR SR a po vysvetlení bol prijatý záver, že materiál nezakladá sociálne vplyvy. |
| **MSSR** Ministerstvo spravodlivosti Slovenskej republiky | O | **správe o účasti verejnosti na tvorbe právnych predpisov** Odporúčame predkladateľovi použiť aktuálnu Správu o účasti verejnosti na tvorbe právnych predpisov v zmysle prílohy č. 4 k legislatívnym pravidlám vlády Slovenskej republiky. | A |  |
| **MVSR** Ministerstvo vnútra Slovenskej republiky | **Z** | **body 62, 54 a 70** 1. V bodoch 62, 64 a 70 sa dopĺňa nová certifikovaná pracovná činnosť „Špecifické intervencie pre podporu duševného zdravia pacienta s duševnou poruchou“ bez bližšej definície predmetnej certifikovanej pracovnej činnosti. Žiadame doplniť obsah a rozsah tejto činnosti. Odôvodnenie: V legislatívnom znení návrhu chýba jasná definícia rozsahu a obsahu novej certifikovanej pracovnej činnosti. Dôvodová správa síce naznačuje zameranie na krízovú intervenciu a manažment pacientov v náročných situáciách, no neposkytuje konkrétne informácie o tom, aké špecifické intervencie, metódy či prístupy budú súčasťou tejto certifikovanej pracovnej činnosti. Bez jasnej špecifikácie nie je možné určiť, aké konkrétne intervencie spadajú pod túto certifikovanú pracovnú činnosť nad rámec všeobecného popisu a ako sa bude odlišovať od už existujúcich kompetencií lekárov, sestier a psychológov v oblasti duševného zdravia, ktoré možno nadobudnúť už v rámci existujúcich certifikovaných pracovných činností, napr. psychoterapia. Túto pripomienku považujeme za zásadnú. | N | Dňa 8. 7. 2025 sa uskutočnilo online pracovné rokovanie, na ktorom MZ SR ako aj odborníci, ktorí vypracovávali obsah vzdelávania, objasnili účel vzniku novej certifikovanej pracovnej činnosti ako aj cieľovú skupinu pacientov, ktorou sú pacienti s duševnou poruchou. Omylom je nesprávne vložené odôvodnenie, čo mohli spôsobiť viaceré úpravy vykonané v názve certifikovanej pracovnej činnosti, ako aj v obsahu vzdelávania. Dôvodová správa bude zosúladená s názvom a obsahom certifikovanej pracovnej činnosti. Zároveň MZ SR vysvetlilo, že obsah vzdelávania ustanovuje minimálny štandard, ktorý bol schválený Akreditačnou komisiou MZ SR. Rozpor bol týmto odstránený. |
| **MVSR** Ministerstvo vnútra Slovenskej republiky | O | **dôvodová správa** 2. V dôvodovej správe v bode 69 odôvodnenie potreby vzniku novej certifikovanej pracovnej činnosti je v nesúlade s jej zákonným znením, preto je potrebné tento nesúlad odstrániť. Odôvodnenie: V certifikovanej pracovnej činnosti „Špecifické intervencie pre podporu duševného zdravia pacienta s duševnou poruchou“ je rozpor so znením v zákone a dôvodovou správou, ktorá v poslednej vete bodu 69 uvádza ako predmet záujmu certifikovanej pracovnej činnosti manažment pacientov bez psychickej poruchy, pričom v znení zákona sa jedná o pacienta s duševnou poruchou. | A |  |
| **MŠVVaMSR** Ministerstvo školstva,výskumu,vývoja a mládeže Slovenskej republiky | O | **K osobitnej časti dôvodovej správy** Odporúčame upraviť osobitnú dôvodovú správu tak, aby body 59 a ďalšie obsahovo zodpovedali paragrafovému zneniu. | A |  |
| **NBÚ** Národný bezpečnostný úrad | O | **K osobitnej časti dôvodovej správy** Dovoľujeme si upozorniť predkladateľa na potrebu zosúladenia osobitnej časti dôvodovej správy s jednotlivými novelizačnými bodmi. Upozorňujeme najmä na odôvodnenie uvedené v osobitnej časti dôvodovej správy k novelizačnému bodu 70, v ktorom sa ustanovuje medzi certifikované pracovné činnosti doplniť „špecifické intervencie pre podporu duševného zdravia pacienta s duševnou poruchou“ (ďalej „špecifické intervencie“). V dôvodovej správe sa však v bode 69 uvádza, že tento druh vzdelávania je určený pre lekárov, sestry a psychológov, ktorí predmetným vzdelávaním nadobudnú zručnosti pri manažmente pacientov bez psychickej poruchy v životne náročných situáciách, čo je v absolútnom rozpore s tým, pre koho by podľa názvu v bode 70 návrhu nariadenia vlády mali byť špecifické intervencie zamerané. Z uvedeného dôvodu žiadame o zosúladenie dôvodovej správy s návrhom nariadenia vlády, aby bolo jednoznačne uvedené, pre aký okruh pacientov sú tieto špecifické intervencie určené. Taktiež upozorňujeme na skutočnosť, že sa zavádza nová certifikovaná pracovná činnosť, ktorej obsah a rozsah nie je vôbec známy ako aj podmienky, za ktorých bude možné predmetnú certifikovanú pracovnú činnosť absolvovať.  Odôvodnenie je súčasťou uplatnenej pripomienky. | A |  |
| **NTS SR** Národná transfúzna služba SR | O | **Čl. I. Príloha č. 3, časť D, písm. b)** ZÁSADNÁ PRIPOMIENKA:  Do prílohy č. 3, časť D, písm. b) navrhujeme pridať nový bod 7. v znení: "starostlivosť v transfúziológii".  Odôvodnenie: Poskytovanie zdravotnej starostlivosti v transfúziológii zahŕňa okrem špecializovanej pracovnej činnosti sestier pri nábore darcov krvi, vyhodnocovaní spôsobilosti darcov krvi darovať krv a jej zložky, odberoch celej krvi a odberoch zložiek z krvi pomocou aferetických prístrojov, starostlivosti o darcov celej krvi a jej zložiek počas a po odbere aj špecializovanú pracovnú činnosť pri aferetických terapeutických procedúrach u pacientov, ako sú: terapeutická výmena plazmy - plazmaferéza, terapeutická erytrocytaferéza, leukaferéza, aferetický odber periférnych kmeňových buniek, vykonávanie terapeutických venepunkcií, autológnych odberov celej krvi i zložiek z krvi aferézou, podávanie transfúzií.   Tieto činnosti sú v súčasnosti vykonávané sestrami v špecializovaných hematologicko-transfúziologických ambulanciách transfúziologických pracovísk, ktorých je na Slovensku 45, a teda nejde o úzko zamerané spektrum odbornosti len v zariadeniach NTS SR, ale v porovnateľnej miere aj u iných poskytovateľov zdravotnej starostlivosti. Okrem toho tieto vyššie uvedené terapeutické procedúry vykonávajú sestry aj na hematologických klinických pracoviskách ústavných zdravotníckych zariadení (UNB Antolská, UNFDR Banská Bystrica, UNLP Košice, NÚDCH, NOÚ, Univezitná nemocnica Martin a iné).  Napriek uvedenému rozsahu a významu výkonov terapeutických aferéz (a ďalších činností v transfúziológii) neexistuje v súčasnosti špecializačná príprava sestier s takým obsahom a zameraním, ktorý by zabezpečil prípravu zdravotných sestier pracujúcich v špecializovaných ambulanciách a príslušných oddeleniach ústavných zdravotníckych zariadení na tieto činnosti na dostatočnej odbornej úrovni a v dostatočnom rozsahu, čo znamená, že tieto sestry nemajú možnosť ďalšieho (postgraduálneho) vzdelávania v odbore, v ktorom pôsobia. V súčasnosti dostupné špecializačné študijné programy podľa Prílohy č. 3, časť D písm. b) nariadenia vlády č. 296/2010 Z.z. neposkytujú dostatočný základ pre prípravu na poskytovanie vyššie uvedených činností.  Minimálne štandardy pre navrhovaný špecializačný študijný program "starostlivosť v transfúziológii" by mali zahŕňať najmä:   1. orientačné vyšetrenie a odčítanie krvnej skupiny (AB0 RhD), základné vyšetrenie krvného obrazu  2. edukácia pacienta pred terapeutickým aferetickým výkonom alebo autológnym odberom krvi 3. terapeutické podanie transfúzie a aplikácia infúznej liečby prostredníctvom aferetických prístrojov 4. príprava prístroja na terapeutický aferetický výkon alebo odber periférnych kmeňových buniek 5. napojenie pacienta k aferetickému prístroju 6. kontrola parametrov aferetického prístroja počas liečebného výkonu 7. riešenie komplikácií u pacienta počas liečebného výkonu 8. riešenie alarmových a technických problémov na aferetickom prístroji 9. odpojenie pacienta od aferetického prístroja 10. ošetrenie miesta vpichov a centrálneho venózneho katétra 11. pohovor s darcom krvi a zložiek z krvi na základe dotazníka a selekcia darcov krvi 12. starostlivosť o darcov krvi počas odberu celej krvi a zložiek krvi aferetickým prístrojom 13. starostlivosť o darcov krvi v prípade nežiaducich reakcií (kolaps), resuscitácia | N | Pripomienka bola prerokovaná s pripomienkujúcim subjektom dňa 7. 7. 2025. Pripomienku t. č. nie je možné akceptovať, pretože navrhovaný obsah špecializačného štúdia je v nesúlade s vyhláškou MZ SR č. 208/2024 Z. z., ktorou sa určuje rozsah ošetrovateľskej praxe poskytovanej sestrou samostatne, samostatne na základe indikácie lekára a v spolupráci s lekárom a rozsah praxe pôrodnej asistencie poskytovanej pôrodnou asistentkou samostatne, samostatne na základe indikácie lekára a v spolupráci s lekárom ako aj duplikuje obsah pregraduálneho vzdelávania v zdravotníckom povolaní sestra. Bol prijatý záver, že MZ SR osloví navrhovateľa tohto nového špecializačného odboru na dokomunikovanie tejto témy aj s ostatnými odborníkmi v danej problematike a dopracovanie minimálneho štandardu vzdelávania v súlade s platnou legislatívou. |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **Všeobecne k návrhu nariadenia** Odporúčame predkladateľovi preskúmať, či na ustanovenia, ktoré nepredstavujú transpozíciu práva Európskej únie a regulujú výkon povolaní, nebude potrebné vykonať test proporcionality. Upozorňujeme, že subjekty, ktoré navrhujú reguláciu povolaní v Slovenskej republike majú od 1.1.2021 povinnosť splniť náležitosti podľa zákona č. 391/2020 Z. z. o teste proporcionality v oblasti regulácie povolaní. Konkrétne ide napríklad o povinnosť vyplniť formulár Test proporcionality a zverejniť ho na svojom webovom sídle a zároveň ho vyplnený poskytnúť Ministerstvu školstva, vedy, výskumu a športu SR, a to ešte pred zverejnením návrhu právneho predpisu na pripomienkové konanie. Ak bol v súvislosti s predkladaným návrhom nariadenia vykonaný test proporcionality odporúčame túto informáciu uviesť v predkladacej správe. | N | MŠVVaM SR ako kompetentný orgán k vypracovávaniu testu proporcionality neuplatnilo pripomienku tohto charakteru. Navrhovaná úprava nezavádza nový spôsob regulácie zdravotníckeho povolania podľa zákona č. 391/2020 Z. z. o teste proporcionality v oblasti regulácie povolaní. Návrhom sa dopĺňa len obsah vzdelávania pre získanie odbornej spôsobilosti formou 2-mesačného akreditovaného vzdelávacieho programu v zdravotníkom povolaní sanitár, ktorý v platnom znení absentoval. |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K čl. I bod 17 návrhu nariadenia** V § 66 ods. 1 písm. h) návrhu nariadenia odporúčame slovo „noriem“ nahradiť vhodnejším pojmom, napr. „práva“. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K čl. I bod 74 návrhu nariadenia** Za názvom delegovanej smernice (EÚ) 2024/782 je potrebné uviesť publikačný zdroj nasledovne: „(Ú. v. EÚ L, 2024/782, 31.5.2024)“. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K tabuľke zhody s delegovanou smernicou (EÚ) 2024/782** 1. V záhlaví tabuľky zhody je potrebné za názvom delegovanej smernice (EÚ) 2024/782 uviesť publikačný zdroj nasledovne: „(Ú. v. EÚ L, 2024/782, 31.5.2024)“. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K tabuľke zhody s delegovanou smernicou (EÚ) 2024/782** 2. V tabuľke zhody je potrebné preukázať aj čl. 2 delegovanej smernice (EÚ) 2024/782 (Transpozícia). | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K doložke zlučiteľnosti** 1. V bode 3 písm. b) doložky zlučiteľnosti žiadame uviesť iba jednu smernicu a to delegovanú smernicu (EÚ) 2024/782. Za jej za názvom žiadame uviesť publikačný zdroj nasledovne: „(Ú. v. EÚ L, 2024/782, 31.5.2024)“ a uviesť gestora tejto smernice. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K doložke zlučiteľnosti** 2. V bode 4 písm. a) doložky zlučiteľnosti žiadame uviesť len transpozičnú lehotu delegovanej smernice (EÚ) 2024/782. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K doložke zlučiteľnosti** 3. V bode 4 písm. b) doložky zlučiteľnosti je potrebné okrem informácie ohľadne konania EÚ Pilot uviesť aj informáciu o postupe Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K doložke zlučiteľnosti** 4. V bode 4 písm. c) doložky zlučiteľnosti je potrebné uviesť len informáciu k delegovanej smernici (EÚ) 2024/782. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K doložke vybraných vplyvov** Za názvom delegovanej smernice (EÚ) 2024/782 je potrebné uviesť publikačný zdroj nasledovne: „(Ú. v. EÚ L, 2024/782, 31.5.2024)“. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K predkladacej správe** V predkladacej správe k návrhu nariadenia je potrebné slovo „Delegovanú“ uviesť s malým začiatočným písmenom a za názvom smernice publikačný zdroj nasledovne: „(Ú. v. EÚ L, 2024/782, 31.5.2024)“. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K všeobecnej časti dôvodovej správy** Vo všeobecnej časti dôvodovej správy k návrhu nariadenia je potrebné slovo „Delegovanú“ uviesť s malým začiatočným písmenom a za názvom smernice publikačný zdroj nasledovne: „(Ú. v. EÚ L, 2024/782, 31.5.2024)“. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K osobitnej časti dôvodovej správy** 1. V bode 2 v osobitnej časti dôvodovej správy sa uvádza, že doplnenie § 10 ods. 1 návrhu nariadenia je v súlade s „európskou legislatívou“. Odporúčame špecifikovať, či ide o právne záväzné akty Európskej únie, alebo legislatívu členských štátov Európskej únie. Ak ide o legislatívu členských štátov Európskej únie, odporúčame uviesť príklady takýchto štátov. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K osobitnej časti dôvodovej správy** 2. K bodom 35 až 39 osobitnej časti dôvodovej správy je potrebné slovo „Delegovanú“ uviesť s malým začiatočným písmenom a za názvom delegovanej smernice (EÚ) 2024/782 uviesť publikačný zdroj nasledovne: „(Ú. v. EÚ L, 2024/782, 31.5.2024)“. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K osobitnej časti dôvodovej správy** 3. V bode 54 osobitnej časti dôvodovej správy sa uvádza: „v súlade s európskymi odporúčaniami“. Odporúčame špecifikovať, aké sú to „európske odporúčania“, odporúčania akého orgánu, prípadne ak ide o právne záväzné akty Európskej únie, odporúčame uviesť ktoré. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K osobitnej časti dôvodovej správy** 4. V bode 58 osobitnej časti dôvodovej správy odporúčame pred slová „štátoch Európskej únie“ doplniť slovo „členských“. | A |  |
| **OAPSVLÚVSR** Odbor aproximácie práva sekcie vládnej legislatívy Úradu vlády SR | O | **K osobitnej časti dôvodovej správy** 5. Body 59 a ďalšie v osobitnej časti dôvodovej správy sa obsahovo nezhodujú s predloženým návrhom nariadenia. Uvedené žiadame upraviť tak, aby obsahovo sedela osobitná časť dôvodovej správy s vlastným materiálom. | A |  |
| **SK MTP** Slovenská komora medicínsko-technických pracovníkov | O | **k bodu 17** Nesúhlasíme s návrhom predkladateľa. Trváme na zachovaní súčasného znenia. Odôvodnenie Pripomienky k bodu 17. Súčasné znenie nariadenia vlády odlišuje povolanie laboratórneho diagnostika od povolania zdravotníckeho laboranta. Z ustanovenia § 2 ods. 4 nariadenia vlády v spojení so súčasným znením ustanovenia § 66 plynie jednoznačný zámer, odlíšiť vzdelanie v zdravotníckych odboroch od „nezdravotníckych“ študijných odborov a umožniť laboratórnemu diagnostikovi výkon činností súvisiacich s poskytovaním zdravotnej starostlivosti – nie samotné poskytovanie zdravotnej starostlivosti. Predložený návrh sa snaží obísť nedostatok rozsahu odbornej spôsobilosti a tým aj praktickú nemožnosť vymenovať rozsah odborných činností laboratórneho diagnostika podľa náplne jednotlivých študijných odborov (uvádzaných v súčasnosti v Prílohe 1 AA) tým, že rozsah praxe laboratórneho diagnostika bude uvádzať priamo nariadenie vlády. Návrh je nesystémový a nezodpovedá tvorbe právnej úpravy ďalších zdravotníckych povolaní. | N | Laboratórny diagnostik podľa § 27 zákona č. 578/2004 Z. z. je zdravotnícke povolanie. Zdravotnícke povolanie je súbor pracovných činností, ktoré vykonáva zdravotnícky pracovník pri poskytovaní zdravotnej starostlivosti. Z uvedeného vyplýva, že v prípade laboratórneho diagnostika ide o výkon činností v zdravotníckych zariadeniach v rámci poskytovania zdravotnej starostlivosti a nie je službou súvisiacou s poskytovaním zdravotnej starostlivosti podľa zákona č. 576/2004 Z. z., podľa ktorého služby súvisiace s poskytovaním zdravotnej starostlivosti sú napr. poskytovanie stravovania počas poskytovania ústavnej starostlivosti, poskytovanie pobytu na lôžku počas poskytovania ústavnej starostlivosti, poskytnutie výpisu zo zdravotnej dokumentácie a pod. |
| **SK MTP** Slovenská komora medicínsko-technických pracovníkov | O | **k bodu 18** nesúhlasíme s predloženým návrhom. Navrhujeme zachovať súčasné znenie § 66 odseku 4. | N | Ide o legislatívno-technickú úpravu súvisiacu s vypustením odsekov 5 až 7 z § 66. |
| **SK MTP** Slovenská komora medicínsko-technických pracovníkov | O | **k bodu 20** nesúhlasíme s predloženým návrhom. Navrhujeme zachovať súčasné znenie § 66 odsek 5. | N | Ide o legislatívno-technickú úpravu súvisiacu s vypustením odseku 9 z § 66. |
| **SK MTP** Slovenská komora medicínsko-technických pracovníkov | O | **§ § 67 ods. 1 a 2** navrhujeme po spojení „v laboratóriu klinickej biológie“ doplniť text „v laboratóriu patológie“ Odôvodnenie : V laboratóriu patológie sa väčšina laboratórií (pracovísk) venuje čisto bioptickej činnosti, bez výkonu pitvy (výkon pitvy patrí v súčasnosti do pôsobnosti ÚDZS). | ČA | Slová „v laboratóriu patológie a súdneho lekárstva“ preformulované na „v laboratóriu patologickej anatómie“ v súlade s platnou legislatívou. |
| **SK MTP** Slovenská komora medicínsko-technických pracovníkov | O | **k bodu 32** Na konci sa k navrhovanému ustanovenia §83g Prechodné ustanovenie k úpravám účinným od 01. októbra 2025, pridáva ďalšie ustanovenie, ktoré znie : „§83h Prechodné ustanovenie k úpravám účinným od 01. októbra 2026“ (1) Odborná spôsobilosť na výkon pracovných činností v zdravotníckom povolaní laboratórny diagnostik nadobudnutá podľa doterajších predpisov, ostáva zachovaná ak bol zdravotnícky pracovník zapísaný do Registra vedeného Slovenskou komorou iných zdravotníckych pracovníkov pre povolanie laboratórny diagnostik najneskôr do 30.09.2026. | N | Nad rámec navrhovanej úpravy. Pripomienka neobsahuje odôvodnenie, prečo sa navrhuje predmetné prechodné ustanovenie a navyše zasahuje do kompetencií iného zdravotníckeho povolania „laboratórny diagnostik“ a je nad rámec kompetencií SKMTP. |
| **SK MTP** Slovenská komora medicínsko-technických pracovníkov | O | **k bodu 32** nesúhlasíme s navrhovaným znením odseku 6, odseku 7 a odseku 8 – navrhujeme ich vypustiť s ustanovenia §83g . | N | Ide o opravu legislatívno-technickej chyby nariadenia vlády č. 95/2022 Z. z. Pripomienka neobsahuje odôvodnenie, prečo sa navrhuje vypustenie prechodných ustanovení a navyše zasahuje do kompetencií iného zdravotníckeho povolania „laboratórny diagnostik“ a je nad rámec kompetencií SKMTP. |
| **SK MTP** Slovenská komora medicínsko-technických pracovníkov | O | **k bodu 33** Nesúhlasíme s návrhom predkladateľa. V Prílohe č. 11 AA navrhujeme vypustiť text : „vysokoškolské vzdelanie druhého stupňa v študijnom odbore biológia, v študijnom odbore biotechnológie, v študijnom odbore chemické inžinierstvo a technológie, v študijnom odbore chémia, v študijnom odbore potravinárstvo alebo v kombinácii z týchto študijných odborov, alebo v študijnom odbore veterinárne lekárstvo“ a nahradiť ho slovami „vysokoškolské vzdelanie druhého stupňa v študijnom odbore laboratórne vyšetrovacie metódy v zdravotníctve“. Odôvodnenie Pripomienky k bodu 32 a k bodu 33. Navrhujeme určiť dátum 01.10.2026, od ktorého už systém zdravotnej starostlivosti nebude akceptovať ako zdravotníckeho pracovníka absolventov nezdravotníckych odborov. Laboratórny diagnostik bude zdravotnícke povolanie, s odbornou spôsobilosťou „laboratórny diagnostik“ získanou podľa predpisov účinných do 30.09.2026 a tiež s odbornou spôsobilosťou nadobudnutou vysokoškolským vzdelaním druhého stupňa v magisterskom študijnom programe laboratórne vyšetrovacie metódy v zdravotníctve v študijnom odbore zdravotnícke vedy.“  Návrh pripomienkujúceho subjektu je priamo spojený s účinným znením ustanovenia § 66 ods. 1 nariadenia vlády č. 296/2010 Z.z. v znení neskorších predpisov, ktoré odráža pôvodný zámer zákonodarcu t.j. že povolanie laboratórny diagnostik neposkytuje zdravotnú starostlivosť. Laboratórna medicína by mala byť (a v praxi je) doménou zdravotníckych odborov; v slovenskej realite absolvovanie špecializácie - Laboratórna medicína svojím spôsobom kompenzuje nedostatok medicínskeho vzdelania v pregraduálnom vzdelaní „laboratórnych diagnostikov“. Nedostatok medicínskeho vzdelania v pregraduálnom vzdelaní je merateľný časovou dotáciou predmetov zdravotníckych odborov (v študijnom programe laboratórne vyšetrovacie metódy v zdravotníctve v študijnom odbore zdravotnícke vedy) a časovou dotáciou predmetov prírodovedeckých odborov (napr. na STU); porovnaním profilov absolventov takýchto odborov je nedostatok úplne zrejmý. | N | Nad rámec navrhovanej úpravy. Pripomienka zasahuje do kompetencií iného zdravotníckeho povolania „laboratórny diagnostik“ a je nad rámec kompetencií SKMTP. Zdravotnícke povolanie laboratórny diagnostik je autonómnym zdravotníckym povolaním podľa § 27 zákona č. 578/2004 Z. z., ktoré zastrešuje Slovenská komora iných zdravotníckych pracovníkov. |
| **SK MTP** Slovenská komora medicínsko-technických pracovníkov | O | **Čl. Čl. II** Toto nariadenie vlády nadobúda účinnosť 1. októbra 2025 okrem čl. I bodov 35 až 43, ktoré nadobúdajú účinnosť 04. marca 2026 a okrem čl. I bod 33, ktorý nadobúda účinnosť 1. októbra 2025 | N | Pripomienka je zmätočná a nie je jasné, čo je jej účelom. |
| **SKF** Slovenská komora fyzioterapeutov | O | **§ § 19 ods. 1** 1. – vlastný návrh v rámci novely –  1. V ustanovení § 19 v ods. 1 navrhujeme v prvej vete po slove „praxe7“ doplniť text „a na vydanie licencie na výkon zdravotníckeho povolania podľa ustanovenia § 68 písm. b1“. V ustanovení § 19 v ods. 1 navrhujeme doplniť písm. d) najmenej päťročná odborná prax. V ustanovení § 19 v ods. 2 navrhujeme v prvej vete vypustiť spojenie „ústavnej“.   Odôvodnenie : Podmienky pre vydanie licencie na výkon zdravotníckeho povolania (ako jednej zo základných podmienok pre vydanie povolenia na prevádzkovanie zdravotníckeho zariadenia tzv. SVALZ v odbore fyzioterapia) musia byť kvôli bezpečnosti pacienta totožné s podmienkami pre vydanie licencie na výkon samostatnej zdravotníckej praxe v povolaní fyzioterapeut.  Prechodné obdobie pre držiteľov licencie na výkon zdravotníckeho povolania, ktorí sú súčasne aj držiteľmi povolenia na prevádzkovanie zdravotníckeho zariadenia, počas ktorého je možné prevádzkovať zdravotnícke zariadenie ak nespĺňajú podmienky podľa tohto nariadenia (vyššie uvedený návrh Slovenskej komory fyzioterapeutov), navrhujeme určiť do 31.12.2025. | N | Podmienky na vydanie licencií sú ustanovené zákonom č. 578/2004 Z. z. a nemôže ich ustanovovať nižší právny predpis. Prípadné zmeny a úpravy týchto podmienok je potrebné uplatniť v rámci pripomienkového konania k zákonu č. 578/2004 Z. z. Doplnenie najmenej päťročnej odbornej praxe v § 19 ods. 1 je nad rámec navrhovanej úpravy a je potrebné uskutočniť odbornú diskusiu ku komplexnému riešeniu podmienok na výkon samostatnej zdravotníckej praxe aj v ostatných zdravotníckych povolaniach.  Vypustenie slova „ústavnej“ v § 19 v ods. 2 je nad rámec navrhovanej úpravy. |
| **SKF** Slovenská komora fyzioterapeutov | O | **Celému materiálu** 2. vlastný návrh v rámci novely – V Prílohe č. 1 v časti F. FYZIOTERAPEUT, v písm. a) sa po slovnom spojení „pracoviskách fyziatrie, balneológie a liečebnej rehabilitácie“ dopĺňa text : „alebo pracoviská fyzioterapie“. Odôvodnenie : Rozšírenie možnosti praktickej výučby a súčasne reflektovanie skutočných možností poskytovateľov zdravotnej starostlivosti. | N | Nad rámce navrhovanej úpravy. Uvedenú pripomienku evidujeme ako podnet a pri príprave najbližšej novely nariadenia vlády sa bude komunikovať s príslušnými odbornými subjektami. |
| **SKP** Slovenská komora psychológov | O | **70. V prílohe č. 3 časti P sa písmeno c)** K bodu 70. 70. V prílohe č. 3 časti P sa písmeno c) dopĺňa tretím bodom, ktorý znie: „3. špecifické intervencie pre podporu duševného zdravia pacienta s duševnou poruchou“.  Navrhujeme vypustiť.  Odôvodnenie:   V osobitej časti dôvodovej správy je nezrovnalosť medzi navrhovaným novelizačným bodom 70 a jeho zdôvodnením ( javí sa, že novelizačný bod 70 je odôvodnený v bode 69 osobitej časti dôvodovej správy).  Dôvodová správa v bode 69 uvádza, že toto vzdelávanie bude určené pre lekárov, sestry a psychológov, ktorí predmetným vzdelávaním nadobudnú zručnosti pri manažmente pacientov BEZ PSYCHICKEJ PORUCHY v životne náročných situáciách, čo je v úplnom rozpore s tým, pre koho by podľa názvu v bode 70 návrhu nariadenia vlády mali byť špecifické intervencie zamerané (špecifické intervencie pre podporu duševného zdravia pacienta s duševnou poruchou). Poukazujeme na skutočnosť, že takéto vzdelávanie bez jasného konceptu bolo v minulosti dôrazne rozporované vo výboroch Rady vlády pre duševné zdravie. S odbornou verejnosťou a ani Slovenskou komorou psychológov nebol cieľ, zámer, štruktúra navrhovaného vzdelávania a ani cieľové skupiny diskutované. Samotný názov novej certifikovanej pracovnej činnosti je vágny a zo zdôvodnenia nie je zrejmé ako takýmto CPČ bude riešený nedostatok odborníkov v krízovej intervencii. Upozorňujeme na skutočnosť, že dané vzdelávanie musí prejsť odbornou diskusiou (i vo výboroch Rady vlády pre duševné zdravie) a musí byť jasne formulovaný názov a zodpovedajúce odôvodnenie v osobitej časti dôvodovej správy, vrátane rámcovej definície obsahu. | N | Cieľovou skupinou novej certifikovanej pracovnej činnosti sú pacienti s duševnou poruchou. Omylom je nesprávne vložené odôvodnenie, čo mohli spôsobiť viaceré úpravy vykonané v názve certifikovanej pracovnej činnosti, ako aj v obsahu vzdelávania. Dôvodová správa bude zosúladená s názvom a obsahom certifikovanej pracovnej činnosti. |
| **SLS** Slovenská lekárska spoločnosť | O | **Bodu 44, Prílohe č. 2, časť G, písm. b)** Slovenská epidemiologicá a vakcinologická spoločnosť Zásadná pripomienka  V prílohe č. 2 časti G písm. b) sa bod 1.3 dopĺňa bodmi 1.3.13 a 1.3.14, ktoré znejú: „1.3.13 epidemiológia infekčných chorôb, 1.3.14 epidemiológia neprenosných chorôb“.  S návrhom v bodoch 1.3.13 a 1.3.14 zásadne nesúhlasíme, nakoľko aktuálne je táto zmena nevykonateľná. Vysoké školy nie sú pripravené na zaradenie nových profilových predmetov pre zdravotnícke povolanie Verejný zdravotník. Vysoké školy sú povinné zabezpečiť výučbu v súlade s požiadavkami Slovenskej akreditačnej agentúry vysokých škôl. Profilové študijné predmety musia byť zabezpečované vysokoškolskými učiteľmi na funkčnom mieste docenta alebo profesora pôsobiaceho na vysokej škole v príslušnom študijnom odbore alebo súvisiacom odbore. Zároveň musí pedagóg spĺňať aj požiadavku publikačnej činnosti v tejto problematike. Vysoké školy aktuálne nie sú na túto zmenu pripravené.  Navrhujeme vynechať bod 1.3.13 a 1.3.14 a nahradiť bod 1.3.2 Základné princípy epidemiológie bodom "1.3.2 Epidemiológia".   Odôvodnenie:  Aktuálny stav vychádza z platnej koncepcie odboru Epidemiológia.  Zároveň navrhujeme týmto dodržať princíp jednotného zaobchádzania pri nastavení vzdelávania v jednotlivých odboroch verejného zdravotníctva. Nové požiadavky by mohli v praxi viesť k situácii, že školy nebudú schopné výučbu zabezpečiť, čo znemožní výchovu nových absolventov. | A |  |
| **SLS** Slovenská lekárska spoločnosť | O | **k bodu 27** zásadná pripomienka Text pripomienky: Navrhujeme ponechať pôvodné znenie   Odôvodnenie:  Vzdelávacia ustanovizeň nemá kompetenciu ani personálnu kapacitu overovať si dôveryhodnosť a pravosť predkladaných dokladov, ktoré by boli potvrdené len zodpovednou osobou príslušného pracoviska zdravotníckeho zariadenia. Proces overenia si vyžaduje overiť jednak príslušné zdravotnícke zariadenie (či zodpovedá rovnakým štandardom a požiadavkám pre výkon odbornej praxe ako v SR, čím sa garantuje úroveň získaných praktických zručností a skúseností), ako aj overenie príslušného zodpovedného pracovníka (overiť jeho odbornú spôsobilosť, pretože praktickú časť špecializačného štúdia zdravotnícky pracovník absolvuje pod dohľadom zdravotníckeho pracovníka s odbornou spôsobilosťou na výkon špecializovaných pracovných činností v príslušnom špecializačnom odbore). | A |  |
| **SLS** Slovenská lekárska spoločnosť | O | **k bodu 27** 1. SIS, SOMOK Zásadná pripomienka K bodu č. 27  Text pripomienky: Navrhujeme ponechať pôvodné znenie  Odôvodnenie: Nie je v kompetencii vzdelávacej ustanovizne, aby overovala dôveryhodnosť a pravosť predkladaných dokladov, ktoré by mali byť potvrdené len zodpovednou osobou príslušného pracoviska zdravotníckeho zariadenia. Proces overenia je časovo a administratívne náročný, a vyžaduje overenie príslušného zdravotníckeho zariadenia (či zodpovedá rovnakým štandardom a požiadavkám pre výkon odbornej praxe ako v SR, čím sa garantuje úroveň získaných praktických zručností a skúseností), a tiež overenie príslušného zodpovedného pracovníka (jeho odbornej spôsobilosti, pretože praktickú časť špecializačného štúdia zdravotnícky pracovník absolvuje pod dohľadom zdravotníckeho pracovníka s odbornou spôsobilosťou na výkon špecializovaných pracovných činností v príslušnom špecializačnom odbore). | A |  |
| **SLS** Slovenská lekárska spoločnosť | O | **k bodu 30** 2. SIS, SOMOK Zásadná pripomienka Texte pripomienky: Navrhujeme ponechať doterajšie znenie daného paragrafu, bez doplnenia možnosti započítania praxe a výkonov do CP.  Odôvodnenie: Z dôvodu dlhoročnej aplikačnej praxe a realizácie certifikačnej prípravy  v príslušných CPČ formou kurzov, kedy sú účastníci zaradení k jednému dátumu a vzdelávanie je realizované formou spoločných teoretických vzdelávacích aktivít, rozplánovaných na celé obdobie trvania CP v danej CPČ, počas tohto obdobia účastníci realizujú odbornú zdravotnícku prax v rámci zaradenia v danej CPČ v príslušnom trvaní (väčšinou v dĺžke 12, 9 alebo 6 mesiacov). Taktiež môže byť problematické potvrdenie realizovanej praxe a výkonov, v súlade s navrhovaným znením, a to kvalifikácie zdravotníckeho pracovníka potvrdzujúceho prax a výkony realizované v SR a hlavne v zahraničí, ako pri vyššie uvedenom bode č. 27. | N | Na základe uskutočneného pracovného stretnutia dňa 8. 7. 2025 MZ SR trvá na zachovaní rovnakého prístupu v rámci špecializačného štúdia a certifikačnej prípravy. Ide o zefektívnenie vzdelávania a odstránenie prípadnej duplicity už absolvovaných zdravotných výkonov. |
| **SLS** Slovenská lekárska spoločnosť | O | **bodom 21-23** Pripomienky Slovenskej spoločnosti klinickej mikrobiológie Slovenskej lekárskej spoločnosti (SSKM SLS)  Slovenská spoločnosť klinickej mikrobiológie Zásadná pripomienka    1. K bodu č. 21 až 23. Text pripomienky: súhlasíme v plnom rozsahu s návrhom textu § 67 a žiadame o jeho zachovanie v uvedenom znení bez pripomienok, týkajúcich sa medicínskeho odboru klinická mikrobiológia.  Odôvodnenie: Návrh je v súlade s Koncepciou odboru klinická mikrobiológia (Vestník MZ SR, ročník 54, osobitné vydanie zo dňa 31. augusta 2006), ako aj ďalšími legislatívnymi požiadavkami na prácu v zdravotníckom povolaní lekár a laboratórny diagnostik. Tento návrh odstraňuje legislatívne deformácie v oblasti kompetencií v zdravotníckych povolaniach, ktoré boli vnesené do NV SR č.95/2022Z.Z., ktorým sa menilo a dopĺňalo NV SR 296/2010 Z.z. v minulosti. Tento návrh reflektuje pripomienky z aplikačnej praxe, odstraňuje rozporuplné a odborne nesprávne ustanovenia predošlej legislatívy o odborných zástupcoch laboratória klinickej mikrobiológie. | NEP | Nemá charakter pripomienky, ide o vyjadrenie súhlasu v plnom rozsahu s navrhovanou úpravou. |
| **SLS** Slovenská lekárska spoločnosť | O | **k bodu 43** 2. Slovenská spoločnosť klinickej mikrobiológie  Zásadná pripomienka  Text pripomienky: V prílohe č. 2 časti D písmeno b) 1.2.3 navrhujeme vypustiť text „bakteriológia, virológia a parazitológia“ a nahradiť ho textom, ktorý znie „mikrobiológia“    Odôvodnenie : text v znení „bakteriológia, virológia a parazitológia“ je neúplný a nezahŕňa dôležitú súčasť mikrobiológie, ktorou je mykológia. Ochorenia vyvolané mikroskopickými hubami tvoria časť ochorení, s ktorými sa stretávajú ZP, teda aj sestry, a je potrebné, aby mali aj v tejto časti mikrobiológie úmerne potrebné vedomosti. Text mikrobiológia sa používa aj pri štúdiu v iných zdrav. povolaniach (lekár, zubný lekár, farmaceut, verejný zdravotník, zdravotnícky laborant, dentálna hygienička, rádiologický technik, zdravotnícky záchranár, nutričný terapeut). | N | Na základe uskutočneného pracovného stretnutia dňa 8. 7. 2025 MZ SR vysvetlilo, že ide transpozíciu delegovanej smernice Komisie (EÚ) 2024/782 zo 4. marca 2024, ktorou sa mení smernica Európskeho parlamentu a Rady 2005/36/ES, pokiaľ ide o minimálne požiadavky na odbornú prípravu týkajúce sa povolania sestry zodpovednej za všeobecnú starostlivosť, zubného lekára a farmaceuta. Bola ponechaná rovnaká textácia kvôli povinnosti členských štátov EÚ vykonať úplnú transpozíciu citovanej smernice do právnych predpisov členských štátov EÚ. |
| **SLS** Slovenská lekárska spoločnosť | O | **K prílohe č. 3** Slovenská spoločnosť fyziatrie, balneológie a liečebnej rehabilitácie    Text pripomienky:  V Prílohe č. 3 k nariadeniu vlády č.296/2010 – Sústava špecializačných odborov a sústava certifikovaných pracovných činností, písmeno A. lekár, písmeno c) špecializačné odbory s minimálnou dĺžkou trvania špecializačného štúdia tri roky, ak minimálne štandardy pre špecializačné štúdijné programy neustanovujú inak,   Navrhujeme vypustiť bod. č.6 fyziatria, balneológia a liečebná rehabilitácia a presunúť ho pod – písmeno A. lekár, písmeno b) špecializačné odbory s minimálnou dĺžkou trvania špecializačného štúdia štyri roky.  Odôvodnenie:  Špecializačné štúdium v zmysle platného Minimálneho štandardu pre špecializačný študijný program v špecializačnom odbore fyziatria, balneológia a liečebná rehabilitácia trvá minimálne štyri roky. Štvorročná dĺžka štúdia v špecializačnom odbore bola súčasťou aj predchádzajúcich minimálnych štandardov, domnievame sa preto, že je vhodné zjednotenie. Uvedená pripomienka bola odkonzultovaná s garantmi vzdelávania v odbore FBLR, doc.MUDr.Karolom Hornáčkom, PhD. (SZU Bratislava) a doc.MUDr.Petrom Takáčom, PhD. (UPJŠ, Košice). | N | Špecializačné odbory, ktoré sú v povolaní lekár regulované Smernicou Európskeho parlamentu a Rady 2005/36/EÚ zo 7. septembra 2005 o uznávaní odborných kvalifikácií v platnom znení sú v prílohe č. 3 rozdelené podľa minimálnej dĺžky ustanovenej v tejto smernici. Minimálna dĺžka špecializačného odboru „fyziatria, balneológia a liečebná rehabilitácia“ podľa citovanej smernice je 3 roky a táto minimálna dĺžka je transponovaná aj do nariadenia vlády č. 296/2010 Z. z. Reálna dĺžka špecializačného štúdia v jednotlivých špecializačných odborov v SR je uvedená v príslušných minimálnych štandardoch, konkrétne minimálna dĺžka štúdia v špecializačnom odbore „fyziatria, balneológia a liečebná rehabilitácia“ je to minimálne 4 roky. |
| **SZU** Slovenská zdravotnícka univerzita v Bratislave | O | **§ 73 ods. 1** Nesúhlas s odstránením § 73 ods. 1  Znenie pripomienky: Odporúčame ponechať text v § 73 ods. 1 ponechať v pôvodnom znení, ktorý upravuje certifikačnú prípravu v akreditovanom certifikačnom študijnom programe, najmä v časti, ktorá umožňuje, aby certifikačná príprava bola súčasťou špecializačného štúdia. Navrhovaná zmena by znamenala, že certifikačná príprava nemôže byť súčasťou špecializačného programu, čo považujeme za nevhodné a neodôvodnené.   Zdôvodnenie: Špecializačné štúdium obsahuje praktickú časť a zachovanie možnosti, aby certifikačná príprava bola súčasťou špecializačného štúdia, je dôležité z hľadiska efektívneho a integrovaného vzdelávania zdravotníckych pracovníkov. Umožňuje to získať odbornú spôsobilosť na výkon certifikovaných pracovných činností v rámci jedného vzdelávacieho procesu, čím sa znižuje administratívna a časová záťaž pre zdravotníkov aj vzdelávacie inštitúcie. V niektorých špecializačných odboroch napr. pre zdravotnícke povolanie fyzioterapeut je súčasťou špecializačného štúdia Fyzioterapia porúch psychomotorického vývoja aj získanie certifikátu Reflexná terapia podľa Vojtu. Uvedené špecializačné štúdium a certifikačná príprava sú veľmi úzko prelínajú a obsah a rozsah teoretickej aj praktickej výučby je úzko prepojený. Znemožnenie získanie certifikátu by výrazne znížilo záujem o štúdium a mohlo by to viesť k zníženiu dostupnosti niektorých odborných činností v praxi. | N | V procese komplexnej inovácie minimálnych štandardov ďalšieho vzdelávania, v rámci ktorej mohli jednotliví gestori iniciovať a predkladať zmeny obsahu vzdelávania, nebola vznesená požiadavka, aby certifikačná príprava bola súčasťou špecializačného štúdia vo vybraných špecializačných odboroch. Taktiež sme evidovali v súvislosti so vzdelávaním, vydávaním dokladov o absolvovaní špecializačného štúdia, ktorej súčasťou bola certifikovaná pracovná činnosť problémy v aplikačnej praxi a v neposlednom rade aj problémy so získavaním akreditácie zo strany vzdelávacích ustanovizní (získanie akreditácie pre jeden špecializačný študijný program alebo získanie akreditácie pre špecializačný študijný program plus získanie akreditácie aj pre certifikačný študijný program. Navyše platná legislatíva explicitne neustanovuje, že nie je možné sa vzdelávať súbežne v jednom špecializačnom odbore a jednej nadväzujúcej certifikačnej pracovnej činnosti. |
| **SZU** Slovenská zdravotnícka univerzita v Bratislave | O | **prílohe č. 3** Doplnenie certifikovaných pracovných činností pre zdravotnícke povolanie fyzioterapeut  Znenie pripomienky: Navrhujeme doplniť do prílohy č. 3 – Sústava špecializačných odborov a sústava certifikovaných pracovných činností – pod F. FYZIOTERAPEUT, časť c) certifikované pracovné činnosti, nasledovnú činnosť č. 8 včasná intervencia  1. klasifikačný systém v zdravotníctve 2. mobilizačné techniky 3. reflexná terapia podľa Vojtu 4. techniky terapie lymfedému 5. fyzioterapia v urológii, gynekológii a pôrodníctve 6. metóda McKenzie® – mechanická diagnostika a terapia pohybového systému 7. neurovývojová terapia Basic Bobath pre deti 8. včasná intervencia Zdôvodnenie: Navrhovaná certifikovaná pracovná činnosť reflektuje aktuálne potreby klinickej praxe a odborné štandardy v oblasti fyzioterapie. Ich zaradenie do sústavy certifikovaných činností umožní systematické vzdelávanie fyzioterapeutov v špecializovaných terapeutických metódach, ktoré majú preukázaný prínos pre detských pacientov v období najvyššej neuroplasticity CNS prostredníctvom aferentných vstupov. Zároveň sa tým zabezpečí jednotný rámec pre ich výkon a odborný dohľad. Rovnaká certifikovaná pracovná činnosť bolo zaradené so sústavy pre zdravotnícke povolanie Liečebný pedagóg. | N | Doplnenie certifikovanej pracovnej činnosti „včasná intervencia“ pre zdravotnícke povolanie fyzioterapeut vyžaduje širšiu odbornú diskusiu, vrátane stanovísk hlavného odborníka MZ SR, Slovenskej komory fyzioterapeutov ako aj stanovisko Akreditačnej komisie MZ SR na ďalšie vzdelávanie zdravotníckych pracovníkov. Aktuálne ju vyhodnocujeme ako podnet na ďalšie prediskutovanie. |
| **SZU** Slovenská zdravotnícka univerzita v Bratislave | O | **§ 18 ods. 4** "d) najmenej pätnásťročná odborná prax."  Znenie pripomienky:  Navrhujeme zmeniť na nahradiť textom §19 bod 2 odsek "d) alebo najmenej desaťročná odborná prax."  Zdôvodnenie: Uvedený počet rokov praxe nereflektuje na rýchlosť a dĺžku vzdelávania v odbore, čo zamedzuje prístupu vzdelaných fyzioterapeutov. | N | Nad rámec navrhovanej úpravy. Návrh vyžaduje širšiu odbornú diskusiu, vrátane stanovísk hlavného odborníka MZ SR, Slovenskej komory fyzioterapeutov ako aj stanovisko Akreditačnej komisie MZ SR na ďalšie vzdelávanie zdravotníckych pracovníkov. Dĺžku praxe 15 rokov pri riadení a organizácia poskytovania zdravotnej starostlivosti u fyzioterapeutov navrhla Slovenská komora fyzioterapeutov. Aktuálne ju vyhodnocujeme ako podnet na ďalšiu diskusiu. |
| **SZU** Slovenská zdravotnícka univerzita v Bratislave | O | **§ 19 ods. 2** §19 bod 2 odsek "b) odborná spôsobilosť na výkon špecializovaných pracovných činností v niektorom zo špecializačných odborov uvedených v prílohe č. 3 časti F písm. a) a"  Znenie pripomienky:  Navrhujeme zmeniť na nahradiť textom "§19 bod 2 odsek "b) odborná spôsobilosť na výkon špecializovaných pracovných činností v niektorom zo špecializačných odborov uvedených v prílohe č. 3 časti F písm. a) alebo b) a"  Zdôvodnenie:  Pre výkon odborného zástupcu v zdravotníckom zariadení ústavnej zdravotnej starostlivosti pri navrhovanom doplnení o špecializačné štúdium respiračná fyzioterapia by mohlo znemožniť vykonávať činnosť odborného zástupnú v ústavnej zdravotnej starostlivosti napríklad v kúpeľoch, ktoré sú kauzálne súvisiace práve z respiračnými ochoreniami aj napriek tomu, že by splnil všetky ostatné predpoklady ale chcel by sa profilovať práve na túto oblasť. Celkovo je vymedzenie podmienok z časového hľadiska rovnaké ako u predchádzajúcej formulácie, kde by malo byť zohľadnená špecializácia podľa zamerania a nie podľa toho v akej kategórii sa nachádza. | A |  |
| **SZU** Slovenská zdravotnícka univerzita v Bratislave | O | **Celému materiálu** 1 teoretická výučba (ošetrovateľstvo) ods. 1.1.2.1 a následne 1.1.2.2 - 1.1.2.6 ,1.2.6.1 a 2.1,1 " ku všeobecnej medicíne a špecializovanej medicíne"  Znenie pripomienok:  Navrhujeme: - ponechať formuláciu z delegovanej smernice všeobecného a špecializovaného lekárstva - myslený je odbor vnútorné lekárstvo nie medicína ako taká je vnútorné lekárstvo  - v bode 1.3 ponechať formuláciu ako je uvedené v delegovanej smernici "spoločenské vedy" namiesto "sociálne vedy", lebo termín spoločenské vedy je oficiálne definovaný v legislatíve SR, ktorá upravuje oblasť výskumu a vývoja,  - v bode 1.3.4 "základy pedagogiky" zmeniť na "zásady vyučovania" ako je v delegovanej smernici, lebo študenti sa nemajú učiť čo je pedagogika ale aplikačnú rovinu  - bod 2. praktická výučba zmeniť na klinická výučba ako je uvedené v delegovanej smernici. | A |  |
| **SZU** Slovenská zdravotnícka univerzita v Bratislave | O | **prílohe č. 2** – PRÍLOHA 2 - ŠTANDARDY VZDELÁVANIA NA ZÍSKANIE ODBORNEJ SPÔSOBILOSTI NA VÝKON ODBORNÝCH PRACOVNÝCH ČINNOSTÍ V ZDRAVOTNÍCKYH POVOLANIACH LEKÁR, ZUBNÝ LEKÁR, FARMACEUT, SESTRA, PÔRODNÁ ASISTENTKA, FYZIOTERAPEUT, VEREJNÝ ZDRAVOTNÍK, ZDRAVOTNÍCKY LABORANT, DENTÁLNA HYGIENIČKA, RÁDIOLOGICKÝ TECHNIK, ZDRAVOTNÍCKY ZÁCHRANÁR, ZUBNÝ TECHNIK, OPTOMETRISTA, NUTRIČNÝ TERAPEU,T LIEČEBNÝ PEDAGÓG A SANITÁR  Znenie pripomienky:  Vo veľkom písmene N písm. a/ upraviť nasledovne: N. NUTRIČNÝ TERAPEUT   a) Vysokoškolské vzdelávanie v bakalárskom študijnom programe fyziologická a klinická výživa v študijnom odbore zdravotnícke vedy trvá v dennej forme štúdia tri roky a zahŕňa najmenej 4 500 hodín výučby, z ktorej praktická výučba predstavuje najmenej 1370 hodín, uskutočňuje sa v odborných učebniach, na oddeleniach liečebnej výživy a stravovania, pracoviskách ambulantnej zdravotnej starostlivosti a pracoviskách ústavnej zdravotnej starostlivosti. Štúdium zahŕňa aj súvislú klinickú prax v rozsahu najmenej štyroch troch týždňov na oddeleniach liečebnej výživy a stravovania, v zariadeniach zdravotnej starostlivosti, predškolských a školských stravovacích zariadeniach a zariadeniach starostlivosti o seniorov.  Zdôvodnenie: Vypustením slov „v kúpeľných zariadeniach, poradniach zdravia zameraných na riešenie nadváhy a obezity, v predškolských a školských stravovacích zariadeniach a zariadeniach spoločného stravovania“ sa text zosúlaďuje s bodom 2. praktická výučba a odborná klinická výučba pod odborným dohľadom bodom 2.1. | A |  |
| **SZU** Slovenská zdravotnícka univerzita v Bratislave | O | **prílohe č. 3** PRÍL.3 - SÚSTAVA ŠPECIALIZAČNÝCH ODBOROV A SÚSTAVA CERTIFIKOVANÝCH PRACOVNÝCH ČINNOSTÍ - D. SESTRA  Znenie pripomienky:  a) špecializačné odbory s minimálnou dĺžkou trvania špecializačného štúdia jeden a pol roka 1. anestéziológia a intenzívna starostlivosť Žiadali sme listom o rozdelenie špecializácií na dve ako to bolo pôvodne, samostatne: - Anestéziológia a intenzívna starostlivosť (pre sestry na OAIM) - Intenzívna ošetrovateľská starostlivosť o dospelých (pre sestry na JIS)  Zdôvodnenie: Práca na JIS a OAIM je odlišná, sestry na JIS vôbec nerealizujú anestéziologické výkony, výkony týkajúce sa starostlivosti o pacientov s UPV. Je problém pri zabezpečovaní praktickej výučby, účastníci kurzov za čas praktickej výučby nie sú schopní realizovať spektrum požadovaných výkonov. Návrh minimálneho štandardu v prípade rozdelenia špecializácií obratom dodáme (rovnako ako minimálny štandard pre špecializačný odbor Ošetrovateľská starostlivosť o dospelých sa tvoril po zaradení odboru do sústavy). | N | Opätovné rozdelenie špecializačného odboru „anestéziológia a intenzívna starostlivosť“ na dva špecializačné odbory: „anestéziológia a intenzívna medicína“ a „intenzívna ošetrovateľská starostlivosť o dospelých“ si vyžaduje širšiu odbornú diskusiu (napríklad SKSaPA, hlavná odborníčka MZ SR, Oddelenie ošetrovateľstva MZ SR). Pripomienku evidujeme ako podnet na začatie diskusie. |
| **SZU** Slovenská zdravotnícka univerzita v Bratislave | O | **Celému materiálu** Stiahnuť nasledujúce CPČ pre zdravotnícke povolanie:  - lekár neurovývojová terapia Basic Bobath pre deti  Zdôvodnenie: nie je nositeľ výkonu terapie v praxi | N | V zozname zdravotných výkonov je výkon č. 514 - Individuálna liečebná telesná výchova II. Špeciálna systematická senzomotorická liečba funkčných a organických porúch centrálneho a periférneho systému alebo vrodených a získaných chýb pohybového aparátu detí a dospelých (Bobath, Vojta, Kabáta a podobne) výkonom lekárov fyziatrie, balneológie a liečebnej rehabilitácie. K použitiu týchto metodík v terapii pacienta je lekár kompetentný už získaním špecializácie v odbore FBLR. Vzdelanie vo vyššie uvedenej CPČ len prehĺbi jeho poznatky v rámci multidisciplinárneho prístupu k pacientovi. V novom ZZV je pod kódom 33F00080 výkon metodika podľa Bobatha a nositeľom výkonu je lekár alebo fyzioterapeut alebo fyzioterapeut špecialista.  Kurzy Bobath konceptu, ktoré prebiehajú v súlade s podmienkami EBTA, sú multidisciplinárne a sú určené rovnako pre lekárov, fyzioterapeutov, ergoterapeutov a logopédov. Tímová práca fyzioterapeuta, logopéda, ergoterapeuta a lekára je dôležitá pre účinnú liečbu detí s detskou mozgovou obrnou. Tieto kurzy prebiehajú už viac ako 60 rokov a pokrývajú všetky aspekty vývoja. Sú poskytované v rovnakej forme v celej EÚ, ako aj na celom svete. Lekár je v multidisciplinárom tíme neoddeliteľnou súčasťou, nakoľko dieťa s DMO má početné komorbidity, ktoré ovplyvňujú zásadným spôsobom priebeh rehabilitácie. Kompetenciou lekára FBLR je preskripcia kompenzačných a liečebných ortopedicko-protetických pomôcok, ktorých vhodná indikácia, ktorá je v súlade s princípmi a východiskami Bobath konceptu, vedie k zásadnému ovplyvneniu zdravotného stavu dieťaťa s DMO. |
| **SZU** Slovenská zdravotnícka univerzita v Bratislave | O | **Celému materiálu** v zdravotníckom povolaní logopéd do CPČ neurovývojová terapia Basic Bobath pre deti doplniť zamerané na orofaciálnu oblasť s výsledným znením CPČ neurovývojová terapia Basic Bobath pre deti zameraná na orofaciálnu oblasť  Zdôvodnenie: zdravotnícke povolanie logóped rozsahom praxe nekoreluje s názvom a obsahom CPČ | N | Kurzy Bobath konceptu, ktoré prebiehajú v súlade s podmienkami EBTA, sú multidisciplinárne a sú určené rovnako pre lekárov, fyzioterapeutov, ergoterapeutov a logopédov. Tímová práca fyzioterapeuta, logopéda, ergoterapeuta a lekára je dôležitá pre účinnú liečbu detí s detskou mozgovou obrnou. Tieto kurzy prebiehajú už viac ako 60 rokov a pokrývajú všetky aspekty vývoja. Sú poskytované v rovnakej forme v celej EÚ, ako aj na celom svete. Logopéd sa počas kurzu nezameriava len na orofaciálnu oblasť, ale počas kurzu získa komplexný pohľad na vzťah postúry a porúch príjmu a spracovania potravy, porúch vývoja reči u detí s postihnutím PMV, možnosti úpravy prostredia, v ktorom pacient žije, za účelom zlepšenia príjmu potravy, prípravy detského pacienta na alternatívnu a augmentatívnu komunikáciu do budúcnosti. Obmedzenie zamerania neurovývojovej terapie Basic Bobath pre deti len orofaciálnu oblasť je hrubým nepochopením celého konceptu. |
| **Verejnosť** Verejnosť | O | **Čl. Čl. I k bodu 27** Navrhujeme ponechať pôvodné znenie druhej vety §71 ods. 7  Odôvodnenie: Vzdelávacia ustanovizeň nemá kompetenciu ani personálnu kapacitu overovať si dôveryhodnosť a pravosť predkladaných dokladov, ktoré by boli potvrdené len zodpovednou osobou príslušného pracoviska zdravotníckeho zariadenia. Proces overenia si vyžaduje overiť jednak príslušné zdravotnícke zariadenie (či zodpovedá rovnakým štandardom a požiadavkám pre výkon odbornej praxe ako v SR, čím sa garantuje úroveň získaných praktických zručností a skúseností), ako aj overenie príslušného zodpovedného pracovníka (overiť jeho odbornú spôsobilosť, pretože praktickú časť špecializačného štúdia zdravotnícky pracovník absolvuje pod dohľadom zdravotníckeho pracovníka s odbornou spôsobilosťou na výkon špecializovaných pracovných činností v príslušnom špecializačnom odbore). | A |  |
| **Verejnosť** Verejnosť | O | **§ 83g** Zásadná pripomienka:   K 32. novelizačnému bodu – V § 83g Prechodné ustanovenia k úpravám účinným od 1. októbra 2025  žiadame doplniť nový odsek 13 , ktorý znie:    „(13) Ak získal sociálny pracovník, vykonávajúci sociálnu prácu u poskytovateľa zdravotnej starostlivosti odbornú spôsobilosť na výkon certifikovaných pracovných činností v certifikovanej pracovnej činnosti psychoterapia podľa predpisov účinných do 30. júna 2010, sa považuje za získanie odbornej spôsobilosti na výkon certifikovaných pracovných činností v certifikovanej pracovnej činnosti psychoterapia podľa tohto nariadenia vlády“.    Odôvodnenie:  Podľa predpisov účinných do 30. júna 2010 mohol sociálny pracovník získať odbornú spôsobilosť na výkon certifikovaných pracovných činností v certifikovanej pracovnej činnosti psychoterapia (Nariadenie vlády Slovenskej republiky č. 212/2004 Z.z. o odbornej spôsobilosti pracovníkov v zdravotníctve, príloha č. 1, bod l., ods. 1 písm. p), Nariadenie vlády Slovenskej republiky č. 742/2004 Z.z. o odbornej spôsobilosti na výkon zdravotníckeho povolania, príloha č. 2). Nariadením vlády Slovenskej republiky č. 296/2010 Z.z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností bola sociálna práca vypustená zo stupňov vzdelania a študijných odborov pre kategóriu Iný zdravotnícky pracovník. Hoci podľa § 77 tohto nariadenia všetkým ostatným pracovníkom, ktorí ostali v pozícii zdravotníckeho pracovníka bola odborná spôsobilosť získaná podľa predpisov účinných do 30. júna 2010 zachovaná (ak v § 79 ods.3, 5 a 6 nebolo ustanovené inak), pre sociálnych pracovníkov, ktorí i naďalej pracujú v zdravotníctve a ktorí buď prípravu na výkon certifikovaných pracovných činností v certifikovanej pracovnej činnosti psychoterapia ukončili alebo v rozhodujúcom období zahájili nebolo ustanovené žiadne riešenie v prechodnom ustanovení a ani v priebehu rokov nebola táto nespravodlivá, až diskriminačná právna úprava opravená. Sociálni pracovníci v rezorte zdravotníctva pracujú, podporujú svojou odbornou činnosťou poskytovanú zdravotnú starostlivosť a nie je ničím odôvodnené, že nemôžu vykonávať aj metódy práce, na výkon ktorých boli riadne pripravení za rovnakých podmienok ako ostatní pracovníci v rezorte. | N | Nad rámec navrhovanej úpravy. |
| **VšZP** Všeobecná zdravotná poisťovňa, a. s. | O | **Čl. I. bod 5 § 21** Navrhujeme presunúť bod 5 návrhu za bod 7.  Odôvodnenie: Legislatívno-technická pripomienka (zmena značenia odsekov v § 21 je uvedená v bode 7). | A |  |
| **VšZP** Všeobecná zdravotná poisťovňa, a. s. | O | **Čl. I nad rámec návrhu** Navrhujeme v súvislosti s bodom 52 doplniť v ustanovení § 2 ods. 4 slová „terapeut a liečebný pedagóg“ nahradiť slovami „terapeut, liečebný pedagóg a sanitár”.  Odôvodnenie: Legislatívno-technická pripomienka. | N | Nad rámec navrhovanej úpravy. |
| **VšZP** Všeobecná zdravotná poisťovňa, a. s. | O | **Čl. I bod 52 Príloha č. 2 časť P. SANITÁR** Navrhujeme v Prílohe č. 2 časť P písmeno b) - za slovami „z ktorých odborná prax predstavuje“ vypustiť slová „v rozsahu“, - nahradiť v texte slovné spojenie „vyučovacích hodín“ slovným spojením „hodín výučby“, - označiť časť textu s úvodnou vetou „Minimálne požiadavky na obsah vzdelávania podľa písmena b)“ ako písmeno c) časti P a časť textu s úvodnou vetou „Štúdiom podľa písmena b) sa získavajú primerané vedomosti a zručnosti“ ako prímeno d) časti P.   Odôvodnenie: Legislatívno-technická pripomienka (návrh na zosúladenie s textom iných častí Prílohy č. 2). | ČA | Pripomienka akceptovaná v časti prvej odrážky, v časti druhej odrážky bol ponechaný pôvodne navrhovaný text ustanovenia a v časti tretej odrážky text upravený podľa pripomienky iného pripomienkujúceho subjektu. |

Vznesené hromadné pripomienky

|  |  |  |  |  |
| --- | --- | --- | --- | --- |
| **Subjekt** | **Podporo- vatelia** | **Pripomienka** | **Vyh.** | **Spôsob vyhodnotenia** |
| K materiálu neboli pridané hromadné pripomienky. | | | | |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | **ANS** – Asociácia nemocníc Slovenska | 2 (2o, 0z) | 0 (0o, 0z) |  |  |
| 2. | **APZD** – Asociácia priemyselných zväzov a dopravy | 0 (0o, 0z) | 0 (0o, 0z) |  | X |
| 3. | **ASZŠ SR** – Asociácia stredných zdravotníckych škôl Slovenskej republiky | 3 (3o, 0z) | 0 (0o, 0z) |  |  |
| 4. | **AZZZ SR** – Asociácia zamestnávatelských zväzov a združení Slovenskej republiky | 2 (0o, 2z) | 0 (0o, 0z) |  |  |
| 5. | **BBSK** – Banskobystrický samosprávny kraj | 0 (0o, 0z) | 0 (0o, 0z) |  | X |
| 6. | **BSK** – BRATISLAVSKÝ SAMOSPRÁVNY KRAJ | 0 (0o, 0z) | 0 (0o, 0z) |  | X |
| 7. | **GPSR** – Generálna prokuratúra Slovenskej republiky | 0 (0o, 0z) | 0 (0o, 0z) | X |  |
| 8. | **KBS** – Konferencia biskupov Slovenska | 0 (0o, 0z) | 0 (0o, 0z) |  | X |
| 9. | **KOZSR** – Konfederácia odborových zväzov Slovenskej republiky | 0 (0o, 0z) | 0 (0o, 0z) |  | X |
| 10. | **KSK** – Košický samosprávny kraj | 0 (0o, 0z) | 0 (0o, 0z) |  | X |
| 11. | **Klub 500** – Klub 500 | 0 (0o, 0z) | 0 (0o, 0z) |  | X |
| 12. | **MDSR** – Ministerstvo dopravy Slovenskej republiky | 14 (14o, 0z) | 0 (0o, 0z) |  |  |
| 13. | **MFSR** – Ministerstvo financií Slovenskej republiky | 1 (1o, 0z) | 0 (0o, 0z) |  |  |
| 14. | **MHSR** – Ministerstvo hospodárstva Slovenskej republiky | 2 (2o, 0z) | 0 (0o, 0z) |  |  |
| 15. | **MINCRS** – Ministerstvo cestovného ruchu a športu Slovenskej republiky | 1 (1o, 0z) | 0 (0o, 0z) |  |  |
| 16. | **MIRRI SR** – Ministerstvo investícií, regionálneho rozvoja a informatizácie Slovenskej republiky | 0 (0o, 0z) | 0 (0o, 0z) | X |  |
| 17. | **MKSR** – Ministerstvo kultúry Slovenskej republiky | 5 (5o, 0z) | 0 (0o, 0z) |  |  |
| 18. | **MOSR** – Ministerstvo obrany Slovenskej republiky | 1 (0o, 1z) | 0 (0o, 0z) |  |  |
| 19. | **MPRVSR** – Ministerstvo pôdohospodárstva a rozvoja vidieka Slovenskej republiky | 0 (0o, 0z) | 0 (0o, 0z) | X |  |
| 20. | **MPSVRSR** – Ministerstvo práce, sociálnych vecí a rodiny Slovenskej republiky | 2 (2o, 0z) | 0 (0o, 0z) |  |  |
| 21. | **MSSR** – Ministerstvo spravodlivosti Slovenskej republiky | 2 (2o, 0z) | 0 (0o, 0z) |  |  |
| 22. | **MVSR** – Ministerstvo vnútra Slovenskej republiky | 2 (1o, 1z) | 0 (0o, 0z) |  |  |
| 23. | **MZSR** – Ministerstvo zdravotníctva Slovenskej republiky | 0 (0o, 0z) | 0 (0o, 0z) |  | X |
| 24. | **MZVEZ SR** – Ministerstvo zahraničných vecí a európskych záležitostí Slovenskej republiky | 0 (0o, 0z) | 0 (0o, 0z) | X |  |
| 25. | **MŠVVaMSR** – Ministerstvo školstva,výskumu,vývoja a mládeže Slovenskej republiky | 1 (1o, 0z) | 0 (0o, 0z) |  |  |
| 26. | **MŽPSR** – Ministerstvo životného prostredia Slovenskej republiky | 0 (0o, 0z) | 0 (0o, 0z) | X |  |
| 27. | **NBS** – Národná banka Slovenska | 0 (0o, 0z) | 0 (0o, 0z) | X |  |
| 28. | **NBÚ** – Národný bezpečnostný úrad | 1 (1o, 0z) | 0 (0o, 0z) |  |  |
| 29. | **NKÚSR** – Najvyšší kontrolný úrad Slovenskej republiky | 0 (0o, 0z) | 0 (0o, 0z) |  | X |
| 30. | **NSK** – Nitriansky samosprávny kraj | 0 (0o, 0z) | 0 (0o, 0z) |  | X |
| 31. | **NSSR** – Najvyšší súd Slovenskej republiky | 0 (0o, 0z) | 0 (0o, 0z) |  | X |
| 32. | **NTS SR** – Národná transfúzna služba SR | 1 (1o, 0z) | 0 (0o, 0z) |  |  |
| 33. | **OAPSVLÚVSR** – Odbor aproximácie práva sekcie vládnej legislatívy Úradu vlády SR | 17 (17o, 0z) | 0 (0o, 0z) |  |  |
| 34. | **PMÚSR** – Protimonopolný úrad Slovenskej republiky | 0 (0o, 0z) | 0 (0o, 0z) | X |  |
| 35. | **PSK** – Prešovský samosprávny kraj | 0 (0o, 0z) | 0 (0o, 0z) |  | X |
| 36. | **RÚZSR** – Republiková únia zamestnávateľov | 0 (0o, 0z) | 0 (0o, 0z) |  | X |
| 37. | **SK MTP** – Slovenská komora medicínsko-technických pracovníkov | 8 (8o, 0z) | 0 (0o, 0z) |  |  |
| 38. | **SK8** – Samosprávne kraje Slovenska | 0 (0o, 0z) | 0 (0o, 0z) |  | X |
| 39. | **SKF** – Slovenská komora fyzioterapeutov | 2 (2o, 0z) | 0 (0o, 0z) |  |  |
| 40. | **SKP** – Slovenská komora psychológov | 1 (1o, 0z) | 0 (0o, 0z) |  |  |
| 41. | **SLS** – Slovenská lekárska spoločnosť | 7 (7o, 0z) | 0 (0o, 0z) |  |  |
| 42. | **SPPK** – Slovenská poľnohospodárska a potravinárska komora | 0 (0o, 0z) | 0 (0o, 0z) |  | X |
| 43. | **SVSLPRK** – Splnomocnenec vlády Slovenskej republiky pre rómske komunity | 0 (0o, 0z) | 0 (0o, 0z) |  | X |
| 44. | **SZU** – Slovenská zdravotnícka univerzita v Bratislave | 9 (9o, 0z) | 0 (0o, 0z) |  |  |
| 45. | **SŠHRSR** – Správa štátnych hmotných rezerv Slovenskej republiky | 0 (0o, 0z) | 0 (0o, 0z) |  | X |
| 46. | **TSK** – Trenčiansky samosprávny kraj | 0 (0o, 0z) | 0 (0o, 0z) |  | X |
| 47. | **TTSK** – Trnavský samosprávny kraj | 0 (0o, 0z) | 0 (0o, 0z) |  | X |
| 48. | **UOOU SR** – Úrad na ochranu osobných údajov Slovenskej republiky | 0 (0o, 0z) | 0 (0o, 0z) |  | X |
| 49. | **UPVSR POaZE** – Úrad podpredsedu vlády Slovenskej republiky pre Plán obnovy a znalostnú ekonomiku | 0 (0o, 0z) | 0 (0o, 0z) |  | X |
| 50. | **URSO** – Úrad pre reguláciu sieťových odvetví | 0 (0o, 0z) | 0 (0o, 0z) |  | X |
| 51. | **UpUPaVSR** – Úrad pre územné plánovanie a výstavbu Slovenskej republiky | 0 (0o, 0z) | 0 (0o, 0z) |  | X |
| 52. | **Verejnosť** – Verejnosť | 2 (2o, 0z) | 0 (0o, 0z) |  |  |
| 53. | **VšZP** – Všeobecná zdravotná poisťovňa, a. s. | 3 (3o, 0z) | 0 (0o, 0z) |  |  |
| 54. | **ZMOS** – Združenie miest a obcí Slovenska | 0 (0o, 0z) | 0 (0o, 0z) |  | X |
| 55. | **hlavné mesto** – Hlavné mesto Slovenskej republiky Bratislava | 0 (0o, 0z) | 0 (0o, 0z) |  | X |
| 56. | **ÚDZS** – Úrad pre dohľad nad zdravotnou starostlivosťou | 0 (0o, 0z) | 0 (0o, 0z) |  | X |
| 57. | **ÚGKKSR** – Úrad geodézie, kartografie a katastra Slovenskej republiky | 0 (0o, 0z) | 0 (0o, 0z) |  | X |
| 58. | **ÚJDSR** – Úrad jadrového dozoru Slovenskej republiky | 0 (0o, 0z) | 0 (0o, 0z) | X |  |
| 59. | **ÚMS** – Únia miest Slovenska | 0 (0o, 0z) | 0 (0o, 0z) |  | X |
| 60. | **ÚNMSSR** – Úrad pre normalizáciu, metrológiu a skúšobníctvo Slovenskej republiky | 0 (0o, 0z) | 0 (0o, 0z) | X |  |
| 61. | **ÚPVSR** – Úrad priemyselného vlastníctva Slovenskej republiky | 0 (0o, 0z) | 0 (0o, 0z) | X |  |
| 62. | **ÚVO** – Úrad pre verejné obstarávanie | 0 (0o, 0z) | 0 (0o, 0z) | X |  |
| 63. | **ÚVSR** – Úrad vlády Slovenskej republiky | 0 (0o, 0z) | 0 (0o, 0z) |  | X |
| 64. | **Ústavný súd SR** – Kancelária Ústavného súdu Slovenskej republiky | 0 (0o, 0z) | 0 (0o, 0z) |  | X |
| 65. | **ŠÚSR** – Štatistický úrad Slovenskej republiky | 0 (0o, 0z) | 0 (0o, 0z) | X |  |
| 66. | **ŽSK** – Žilinský samosprávny kraj | 0 (0o, 0z) | 0 (0o, 0z) |  | X |
|  | **Spolu** | **89 (85o, 4z)** | **0 (0o, 0z)** | **12** | **31** |